Početak projekta: 04/2022\nUdruženje Svetionik je nastalao 2008. godine kao potreba da mladi, obrazovani i talentovani ljudi pokrenu inicijative, iskažu svoja znanja i pokažu želju za poboljšanjem uslova za život u svojoj zajednici. U fokusu đelovanja “Svetionika” su rad sa mladima i edukacija, kultura i humanitarni rad.\nPRAVCI DELOVANJA:zagovaranje i informisanje građana, humanitarni rad\nSvetionik je dva puta podržan grantom za projekte koji su usmereni na ublažavanje posledica pandemije korona virusa. U okviru prvog projekta izrađena je Strategija komunikacije između institucija, OCD-a i građana u slučaju pandemije, kao i veb platforma za uvezivanje svih humanitarnih organizacije na prostoru Sandžaka.\nDrugi projekat koji se sprovodi od aprila do kraja sepmtebra 2022. godine, a pod nazivom Podrška ličnom razvoju mladih nakon pandemije usmeren je na izradu Preporuka za rad sa mladima u cilju unapređenja mentalnog zdravlja i njihovog ličnog razvoja.


Antivakcinaši u Poljskoj počeli da napadaju centre za vakcinaciju | Novosadski informativni portal 021\nAntivakcinaši u Poljskoj počeli da napadaju centre za vakcinaciju\n11:17 > 12:01\nDvojica protivnika vakcinacije protiv kovida19 uhapšena su u Poljskoj kada su sa grupom demonstranata silom pokušali da upadnu u centar za vakcinaciju.\nU tuči sa osobljem i obezbeđenjem u centru dvoje ljudi je lakše povređeno u nedelju, saopštila je poljska policija.\n"Dobili smo poziv da u zgradu centra za vakcinaciju pokušava da prodre grupa ljudi. Došlo je do tuče osoblja centra sa tim ljudima. Za dve osobe sa lakšim povredama pozvali smo hitnu pomoć. Popodne se grupa demonstranta razišla. Dvojicu smo uhapsili", kažu policijski zvaničnici.\nDemonstracije ispred centra za vakcinaciju organizovala je grupa Poljske žute košulje koja se hvali da se bori za slobodu za sve, ali uglavnom organizuje antivakcinaške manifestacije, recimo piknike protiv vakcina.\nMinistar Njeđelski upozorio je krajem prošle sedmice da delta soj u Poljskoj polako istiskuje ostale i da Poljska može da očekuje četvrti talas pandemije kovida19 već krajem leta, u drugoj polovini avgusta.\nNajcrnji scenario govori ponovo o 10 do 15 hiljada novozaraženih dnevno a poljska vlada iz dana u dan apeluje na Poljake da se što pre vakcinišu, s tim da razmatraju i mogućnost da vakcinacija bude obavezna.\nTesna većina od 53,7 odsto Poljaka smatra, prema najnovijoj anketi za portal VirtualnaPolska, da bi oni koji bez razloga odbijaju vakcine trebalo da budu kažnjeni i nekim restrikcijama ali manje od većine, 40 odsto smatra da nevakcinisanima treba zabraniti ulazak u restorane i kafiće, dok 58 odsto smatra da takve zabrane ne bi smele da se uvode za ulazak u tržne centre.\nU Poljskoj je do sada sa obe doze ili jednom prema uputstvu proizvođača protiv kovida19 vakcinisano 44,6 odsto stanovništva.\nItalijanski profesor: Antivakseri deluju poput vojske i promovišu lažne vesti\nSelaković opozvao ambasadora u Poljskoj zbog potpisivanja pisma podrške LGBT zajednici\nPoljska\tAntivakseri\tKorona virus\nOsam dana pre nego što je osamnaestogodišnjak počinio masakr u školi u Teksasu, proizvođač puške koju je koristio objavio je fotografiju na Tviteru na kojoj dete drži oružje uz kontroverznu poruku.\nStefan Bansel, izvršni direktor Moderne rekao je da planira da se pridruži filantropima među milijarderima tako što će donirati većinu svog bogatstva u humanitarne svrhe.\nNema konsenzusa oko ulaska Ukrajine u EU: Članice rastrzane između bezuslovne podrške i kompromisa\nNakon što je Rusija napala Ukrajinu, zahtev Kijeva da se priključi EU jedna je od tema širom Unije pri čemu neki daju bezuslovnu podršku.\nBritanska ministarka: Obučavamo oružane snage BiH da se odbrane od ruskog uticaja\nMinistarka spoljnih poslova Velike Britanije Liz Trus izjavila je da njena zemlja pruža podršku Bosni i Hercegovini i Češkoj.\nUkrajinski premijer Denis Šmihal izjavio je da je ruska invazija na njegovu zemlju uništila više od 25.000 kilometara puteva, nekoliko stotina mostova i 12 aerodroma.\nBivši predsednik Albanije Bujar Nišani umro je u 56. godini, saopšteno je danas iz Predsedništva Albanije.\nDirektorka Evropskog fonda za Balkan (EFB) Aleksandra Tomanić izjavila je u Zagrebu da političari u regionu Zapadnog Balkana i dalje vode nacionalističke politike i bave se pitanjima iz 19. veka.\nDržavljanin Srbije poginuo u Crnoj Gori, kamion sleteo s puta\nNa magistralnom putu Mojkovac - Bijelo Polje u mestu Krstac u Crnoj Gori poginuo je državljanin Srbije.\nBudva: Uhapšen Kotoranin osumnjičen za silovanje državljanke Srbije\nBudvanska policija uhapsila je Kotoranina B.K, nastanjenog u Budvi, kojeg sumnjiče za silovanje, nakon što su građani sinoć oko 1.15 prijavili da se u jednoj porodičnoj kući "čuje vika i galama".\nPreminuo kardinal Anđelo Sodano\nKardinal Anđelo Sodano umro je u 95. godini u rodnom regionu Pijemont, na severozapadu Italije, saopštio je danas Vatikan.\nHrvatska vlada je u skupštinsku proceduru uputila predlog zakona o prestanku važenja Zakona o matičnom broju.\nRuska vojska saopštila je da je uspešno izvela novo probno lansiranje supersonične krstareće rakete Cirkon, u trenutku dok Moskva intenzivira ofanzivu u Ukrajini.\nKličko: Širi se moja lažna izjava o Srbiji, tražite audio ili video dokaz\nGradonačelnik Kijeva Vitalij Kličko demantovao je da je izjavio da će Ukrajinci biti oslobođeni od Rusije "kao što su Albanci oslobođeni od Srbije".


Ne trebaju nam stranci u reprezentaciji. To nije klub da se pojacava na poicijama gde fali. Besmisleno je jer onda takav tim ne reprezentuje nas narod i zemlju.\nKošarkaši Mega Bemaksa su savladali rusku ekipu Spartak Primorje sa 105:78 (29:21, 25:14, 29:26, 22:17) u okviru poslednjeg kontrolnog meča pred početak ABA lige.\nPODRŠKA PRED PUT Navijači Zvezde ispred "Pionira" ispratili košarkaše za Podgoricu /FOTO/\nKošarkaši Crvene zvezde nalaze se pred najvažnijim izazovima ove sezone i uoči puta u Podgoricu, na treću i četvrtu utakmicu finala plej-ofa ABA lige, imali su poseban ispraćaj ispred hale "Aleksandar Nikolić".


Srijeda, 15 Siječanj 2020 21:18\n"Republika Srpska je jedini subjekt u BiH koji bi mogao nastaviti svoj put bez ikakvih problema", rekao je Dodik za RTS.\nOn je naglasio da je narod svjestan da ukoliko nema RS, nema ni slobode, te ponovio da se ne smije dozvoliti da RS izgubi svoje ovlasti.\nKomentirajući činjenicu da je dan RS - 9. siječnja osporen, Dodik je istaknuo da je neustavan Ustavni sud BiH čija je odluka o danu RS velika nepravda.\nOn je dodao da u Ustavnom sudu BiH odluke donose tri stranca i dva Bošnjaka, a da međunarodna zajednica stoji iza tog bezakonja.\nDodik je ponovio da RS ima sve elemente države svoj teritorij, granicu, narod, institucije, demokratski izabranu vlast.\n"Nemamo samo stolicu u UN i zato nas ne uspoređuju s državom. Mi živimo državu, svidjelo se to nekome ili ne", poručio je Dodik i naglasio da je ponosan na činjenicu da RS može razvijati svoje policijske snage.\nDodik je kazao i kako bonske ovlasti nemaju nikakvu pravnu osnovu i da ne priznaje ovakvu BiH, nastalu intervencijama međunarodne zajednice i visokih predstavnika.\nOn je precizirao da Vijeće sigurnosti nije dalo visokom predstavniku nikakve ovlasti, već su Aneksom deset uvedene bonske ovlasti za koje je i bivši britanski veleposlanik u BiH charles Crawford priznao da nemaju stvarnu pravnu osnovu.\n"Crawford je napisao: 'Koliko vidim bonske ovlasti nemaju nikakvu stvarnu pravnu osnovu, izrodila su se u međunarodno političko blefiranje i igru moći koju visoki predstavnik uzastopno umotava u neki pravnički jezik"", naveo je Dodik i zapitao kako sada on može prihvatiti visokog predstavnika u BiH Valentina Inzka.\nGovoreći o NATO-u, Dodik je istaknuo da je cilj RS vojna neutralnost, te naveo da je donesen Program reformi BiH, odnosno plan kojim će se kretati BiH, a što ne prejudicira članstvo u NATO.\nOn je rekao i kako je predlagao da se ubuduće što više izvode zajedničke vježbe pripadnika Oružanih snaga BiH i Vojske Srbije.


Aerodromi tajno pomagali MA - preduzetnica.me\nPočetna»Teme»Aerodromi tajno pomagali MA\nAerodromi tajno pomagali MA\nod autorke Edita Dautović dana\t 13/01/2021 0 Komentari\nAerodromi Crne Gore, čiji je izvršni direktor Danilo Orlandić, u maju su tajno, preko ugovora o zajmu pozajmili 497,44 hiljade eura nacionalnom avio-prevozniku Montenegro Airlinesu (MA), piše Dan.\nPrema dokumentaciji do koje je došao list, javni izvršitelj Vasilije Mićović pokrenuo je postupak prinudne naplate zbog te pozajmice koja je realizovana 13. maja. Postupak je pokrenuo krajem prošle godine, nakon što je MA prizemljio avione.\nFoto: Ilustracija, rtcg.me/arhiva\nDa je pozajmica u maju realizovana daleko od očiju javnosti pokazuje podatak da Vlada, na čijem je čelu tada bio premijer Duško Marković, nije objavila informaciju da je dala saglasnost za pozajmicu. Vlada je vlasnik oba preduzeća.\nPozajmica, osim što je bila tajna, čudi, jer MA duguje Aerodromima preko 25 miliona eura. Zakonom o konsolidaciji MA, Aerodromima je trebalo da bude isplaćeno 32 miliona eura duga koji avio-prevoznik ima prema njima.\nOrlandić je nedavno kazao da je Aerodromima isplaćen samo dio novca, prije nego što je zakon stopiran 3. septembra.\nNa sajtu Vlade jedino je objavljen podatak da je 14. maja data saglasnost da se Montenegro Airlinesu iz budžetske rezerve isplati 501,64 hiljade eura. Pomoć iz budžetske rezerve koja je isplaćena MA može se vidjeti u dokumentu koji je u maju sačinilo Ministarstvo saobraćaja i pomorstva.\n„Nakon obustave komecijalnog vazdušnog saobraćaja od 16. marta do 4. maja MA je, shodno odluci Nacionalnog koordinacionog tijela za zarazne bolesti, ukupno realizovao 53 specijalna čarter leta, od kojih su naplaćena samo četiri i tom prilikom ukupno je prevezeno 2,71 hiljadu putnika. Preostali letovi odnose se na humanitarni – evakuacioni prevoz, shodno odluci Vlade, odnosno na povratak crnogorskih državljana iz inostranstva“, navodi se u dokumentu Ministarstva saobraćaja.\nObustava komercijalnog vazdušnog saobraćaja je, kako je objašnjeno, prouzrokovalo nezavidnu finansijsku situaciju MA, čime je dovedeno u pitanje izmirenje tekućih obaveza.\n„Кako bi riješili problem finansijske prirode, neophodno je da se uplati 501,64 hiljade eura za obavljene usluge u periodu od 18. marta do 1. maja“, pisalo je u dokumentu Ministarstva.\nBilo kakva odluka, odnosno saglasnost za pozajmicu Aerodroma prema MA nije pominjana u dokumentu Ministarstva.\nDan je u utorak bezuspješno pokušavao da dobije odgovor od Aerodroma Crne Gore na pitanje da li su imali saglasnost Vlade da pozajme 497,44 hiljade eura, odnosno ko je to odobrio.\nOdgovor nijesu mogli dobiti ni iz MA, a na upite lista u vezi sa pozajmicom nije odgovorilo ni Ministarstvo kapitalnih investicija.\nPrethodni PostIndeksi blago porasli\nSljedeći Post Ovo su najinovativnije ekonomije na svijetu\nRadulović: Nastaviti letove do osnivanja nove kompanije\nAZK: Ministarstvo da ne daje pomoć Skijalištima\nU oviru programa REopen Doors održana radionica o senzibilizaciji i rušenju predrasuda o RE populaciji\nRektor Nikolić: Univerzitet Crne Gore odgovorno, namjenski i racionalno upravlja budžetskim resursima\nKina je ponovo najveće tržište online maloprodaje na svijetu\nNova parkovska rasvjeta u Ulici Đoka Miraševića\nVrijednost realizovanog platnog prometa za 23 radna dana u decembru iznosila je 1,85 milijardi eura,…


DSS: Srpska politika znači i ekonomski oporavak - Grocka Info\nNaslovna Vesti Politika DSS: Srpska politika znači i ekonomski oporavak\nDSS: Srpska politika znači i ekonomski oporavak\nSrbija mora da se vrati na srpsku nacionalno odgovornu politiku, koja će označiti i ekonomski oporavak, kaže v. d. predsednika DSS-a Aleksandar Popović.\n“Demokratska stranka Srbije se bori za samostalnu Srbiju, vojno i politički neutralnu, i za Srbiju koja će da štiti svoje, a ne tuđe interese i koja neće sprovoditi diktat i politiku ni Brisela ni bilo koga drugog”, rekao je Aleksandar Popović, povodom 14. godišnjice petooktobarskih promena 2000. godine i godišnjice pogibije članice DSS-a Jasmine Jovanović na tada održanim demonstracijama, prenela je Beta.\nUpitan gde je stigla Srbija u ostvarivanju nacionalnih interesa i unapređenju demokratije 14 godina posle demokratskih promena i odlaska Slobodana Miloševića sa vlasti, Popović je odgovorio da je Srbija išla napred dok je sledila svoje interese, nekad brže, nekad sporije, sve do 2008. godine, od kada nazaduje.\n“Pošto je 2008. godine preovlađujuća politika u Srbiji postala evrounijatska, dakle, politika koja sluša nekog drugog, a ne sopstveni interes, mi nazadujemo ekonomski i politički, nazadujemo i kada je reč o odbrani nacionalnih interesa. Povratak na dobru politiku, srpsku i nacionalno odgovornu, značiće i ekonomski oporavak Srbije”, rekao je Popović.\nPopović je podsetio da su 5. oktobra 2000. godine potvrđeni izborni rezultati izbora održanih 24. septembra, koje je vlast Socijalističke partije Srbije tada pokušavala da pokrade.\nPopović je naveo da je 5. oktobar i tužan dan za DSS, jer je članica stranke Jasmina Jovanović na narodnom protestu izgubila život boreći za bolju, drugačiju, slobodnu Srbiju, a DSS u drugačijim okolnostima tu borbu i danas nastavlja.\n“Sloboda jesu slobodni izbori na kojima se očitava narodna volja, sloboda jesu slobodni mediji, ali sloboda jeste i pravo svake države da vodi samostalnu spoljnu i unutrašnju politiku. Sloboda jeste i pravo svake države da se u ekonomskim odnosima ponaša onako kako jedino isključivo njoj to odgovara”, rekao je Popović.\nRukovodstvo DSS-a položilo je danas vence i upalilo sveće kod spomen česme Jasmini Jovanović, u parku pored nekadašnje zgrade saveznog MUP-a, gotovo uništene u NATO bombardovanju 1999. godine.\nPrethodni tekstREPRIZA REPRIZE: Od sinoć na RTS-u počelo repriziranje još jedne serije (VIDEO)\nSledeći tekstNekada je ljubičasta kosa bila njen zaštitni znak? Evo kako danas izgleda Buba Miranović (FOTO)


Nova Vlada: udaranje aždaje po glavi - Mašina\nO predlozima za sastav nove Vlade treba da se izjasne poslanici, mada je to stvar puke formalnosti jer vladajuća stranka ima u Skupštini apsolutnu većinu, dok opozicije skoro da i nema.\nNesumnjivo poslušnička Vlada, ali i Skupština, ima oročeni vek trajanja – predsednik je i pre konstituisanja Vlade otvorio novu izbornu trku. Vlada koja je u formiranju ograničenog je trajanja, i vanredni parlamentarni izbori biće održani zajedno sa predsedničkim, najkasnije 3. aprila 2022. godine, izjavio je predsednik Srbije i lider Srpske napredne stranke Aleksandar Vučić posle sednice Predsedništva stranke na kojoj se razgovaralo o sastavu nove Vlade.\nŠta nam donosi nova Vlada? Svakako zanimljiva rešenja. Nakon predsednikove molbe da novu Vladu čini 50% žena, čime se ženska borba za ravnopravnost potpuno obesmislila jer je ponovo postala predmet zloupotrebe jednog muškarca na poziciji moći, u Vladi nas čekaju neka nova ali i neka stara lica. Kako reče predsednik, nova Vlada je proba za ministre, da li su spremni da „udare aždaju po glavi“.\nfoto: Leon E. Panetta\nSva ministarska iznenađenja\nU javnosti se kao jedno od iznenađenja ovogodišnjeg formiranja Vlade pojavljuje ime Darije Kisić Tepavčević koja će biti postavljena na čelo Ministarstva za rad, zapošljavanje, boračka i socijalna pitanja. Čini se da buduća ministarka koja je doktorka medicinskih nauka angažovana kao vanredna profesorka na Medicinskom fakultetu u Beogradu i zamenica direktora Instituta za javno zdravlje Srbije „Milan Jovanović Batut“ nema potrebne kvalifikacije za obavljanje ove funkcije u Vladi. Međutim, kao članica kriznog štaba za borbu protiv koronavirusa ona je ispoljila bitne osobine koje je iz perspektive vladajuće partije čine sasvim poželjnom za funkciju buduće ministarke.\nPre svega, Kisić Tepavčević je pokazala da može da se nosi sa velikim pritiscima u kriznoj situaciji i da zastupa i brani politike vlasti, iako nije bila njen deo. Sa nešto drugačijim kriznim situacijama buduća Vlada bi mogla da se suoči po dva pitanja koja su deo resora poverenog Kisić Tepavčević – najavljene izmene Zakona o radu i očekivani nastavak smanjivanja socijalnih davanja.\nBuduća ministarka rada svakako neće sama pisati izmene i dopune Zakona o radu, a teško je poverovati da će ona okupiti relevantne stručnjake koji bi obavili taj posao. Međutim, onima koji prate dešavanja u svetu rada odavno je jasno da glavnu reč u krojenju radnog zakonodavstva imaju lobisti i stručnjaci iz NALED-a i različitih udruženja investitora i poslodavaca, dok su sindikati i drugi akteri koji ne zastupaju interese kapitala izostavljeni iz donošenja odluka.\nU takvoj konstelaciji teško je očekivati da bi predlog izmena i dopuna Zakona o radu, koji je već do krajnjih granica degradirao radna prava, mogao ići u korist radnika i radnica, a Kisić Tepavčević bi mogla odigrati ulogu „pregovaračice“ spremne „da čuje“ i ne uradi baš ništa što bi bilo nasuprot interesu vladajuće političke i ekonomske elite. Uostalom i prethodnih meseci tokom epidemije koronavirusa ona je pokazala da može stameno i smireno da prati rast broja zaraženih po fabričkim halama i da olako odbacuje zahteve radnika i radnica da se zaustavi proizvodnja. Recimo, u kompanijama kao što je Jura ponovo imamo veliki rast broja zaraženih, ali se proizvodnja nesmetano nastavlja.\nNe treba zaboraviti ni pisanja medija o „poslovima porodice Kisić“. Naime, Bojan Kisić, brat buduće ministarke ima niz unosnih ugovora sa ministarstvima i državnim firmama, kao i saradnju sa Igorom Brnabićem, bratom premijerke. Ove veze ne moraju da govore ništa o odnosu Kisić Tepavčević prema radnim pravima, ali mogu ukazati ponešto o vezama sa onim strukturama koje imaju tendenciju da dosta ulože u dalju deregulaciju radnih prava.\nKao što su to radile i prethodne vlade, i od buduće možemo očekivati nastavak smanjivanja socijalnih davanja u cilju „uštede“ iako su ona među najnižima u Evropi. Ni u ovom segmentu nemamo jasne stavove buduće ministarke, međutim, na osnovu nekih prethodnih dešavanja se može zaključiti u kom smeru bi se moglo ići.\nTokom prošle godine – iako se toga slabo sećamo jer nas je ovogodišnja epidemija opravdano okupirala – pažnju javnosti su privlačili javni skupovi na kojima je Kisić Tepavčević učestvovala, a na kojima je bilo nagoveštaja da se radi na tome da se pušačima koji obole od raka pluća ograniče određena prava u lečenju upravo zbog činjenice da su pušači. Slične najave bile su i na skupu na kom je predstavljena publikacija „Rani karcinom dojke u populaciji žena u Republici Srbiji: opterećenje bolešću u sadašnjosti, izazovi i stremljenja u budućnosti“. Naime, kao predstavnik nosioca izrade ovog dokumenta Instituta „Batut“, prof. dr Darija Kisić Tepavčević navela je, između ostalog, i zakonsko rešenje po kome će osiguranici koji se ne odazovu na pozive na skrining snositi deo troškova. Deluje da se akcenat ne stavlja na zdravstvenu prevenciju nego na dodatno opterećivanje onih kojima su zdravstvene i socijalne usluge sve jedno slabije dostupne.\nMaja Gojković na čelu Ministarstva kulture, iznenađenje ili baš i ne?\nUprkos činjenici da se, sada već bivši ministar kulture, Vladan Vukosavljević, u poslednjim danima svoga mandata besomučno borio za opstanak na ministarskoj fotelji, koristeći zvanični sajt Ministarstva kulture za ličnu promociju i obračun sa svima onima koji su upućivali bilo kakvu kritiku na javni rad Ministarstva, izbor je ipak pao, ne tako neočekivano, na dojučerašnju predsednicu Skupštine, Maju Gojković.\n„Najvatrenija Šešeljeva radikalka“, te kandidatkinja za četničkog vojvodu, epiteti su koji se vezuju za dugogodišnju političku biografiju Maje Gojković i koji rečito govore u prilog tezi da bi nova Ministarka kulture mogla, bar donekle, da nastavi (kulturnu) politiku njenog prethodnika, pokretača peticije za osnivanje Muzeja žrtava genocida nad srpskim narodom u 20. veku, te ponosnog člana Krunskog kabineta Prestolonaslednika Aleksandra Karađorđevića.\nMaja Gojković je političarka koja je bila na gotovo svim važnim funkcijama, od saveznog i republičkog poslanika, pa do potpredsednice Savezne vlade, te gradonačelnice Novoga Sada, za koju se vezuje niz afera. Poznata je i kao „rodonačelnica“ masovne pojave titule političkog „preletača“, menjajući stranačka obeležja, od radikalne desnice do (neoliberalnog) demokratskog centra i nazad do Srpske napredne stranke.\nO odanosti partiji rečito je govorila i izjava Vojislava Šešelja u kojoj žali što je nije proglasio za četničkog vojvodu:\nMaja je mnogo bila angažovana na ratištima u Republici Srpskoj Krajini i Republici Srpskoj. Kad bi nešto zatrebalo, ona je bila u stanju da u pola dana i u pola noći iz Novog Sada, preko Dunava, krene u Slavoniju ili bilo gde da pomogne da se reši neki problem, da se obezbedi nešto što je potrebno za naše dobrovoljce, da sredi situaciju ako su se međusobno posvađali.\nNo o njenoj sposobnosti simboličke ideološke mutacije i transformacije možda najbolje govori njena čuvena poseta Iranu tokom 2015. godine, prilikom koje je nosila hidžab koji protokolom nije bio obavezan, a zbog čega je u javnosti nedeljama burno kritikovana zbog konzervativne i patrijarhalne poruke koju je poslala svim ženama. Pravdajući se time da je na taj način želela da pokaže koliko Srbija ceni stav Islamske republike Iran u odnosu na pitanje Kosova, kao da je zaboravila na svoju izjavu 14. jula 1995. godine koju je dala u svojstvu potpredsednice SRS-a, nekoliko dana nakon početka masakra u Srebrnici:\nPozdravljamo brzu akciju vojske Republike Srpske, kojim je konačno oslobođena srpska Srebrenica i kojim je ugašeno jedno od najznačajnijih žarišta muslimanskog terora.\nStoga, imajući u vidu dugogodišnji radikalsko-naprednjački staž, ali i neverovatnu mogućnost prilagođavanja datoj političkoj situaciji, ne treba da nas iznenadi ukoliko se novopostavljena ministarka kulture, Maja Gojković, pokaže ozbiljnim zagovornikom premijerkinih kreativnih industrija, do kojih je, kako smo u nizu primera mogli videti, Ani Brnabić i te kako stalo. Tome u prilog govore i česta medijska pojavljivanja sa članovima Saveta i bliskim premijerkinim saradnicima kada je o kulturi reč: Ajom Jung, direktorkom privatnog Beogradskog festivala igre te bivšim ministrom Tasovcem, čijim je projektima sa pozicije predsednice skupštinskog Odbora za kulturu i informisanje od 2016. godine često davala nesebičnu podršku.\nKo je ko u ostalim ministarstvima\nMinistarstvo za porodicu će prema najavama voditi novinar Ratko Dmitrović. Pitanje demografije u Srbiji predstavlja višedecenijski projekat, a pretežno naredbodavne pronatalitetne politike se sprovode u državi u kojoj minimalna plata i dalje ne može da dostigne ni minimalnu potrošačku korpu, ujedno se uskraćuje skoro sva infrastrukturna, sistemska i institucionalna podrška za one koji se odvaže da uđu u roditeljstvo. Novo ministarstvo za brigu o porodici, rađanju i demografiji biće kruna godinama unazad sprovođenih potpuno promašenih i antisocijalnih populacionih politika na čelu sa Dmitrovićem koji o ženama ima mišljenje vredno svake kritike i osude, kao ono kada se na tviteru zapitao kako to da među feministkinjama nema izrazito lepih žena?\nDrugo novo ministarstvo, za ljudska prava, rodnu ravnopravnost i društveni dijalog vodiće Gordana Čomić. Nesumnjivo dobrih namera, Čomić će nakon ove epizode entrizma u apsolutističku vlast nažalost izgubiti sav kredibilitet koji je ionako ozbiljno okrnjen poslednjih godina u epizodama raspada Demokratske stranke. Ona suštinski neće moći ništa da uradi osim da da legitimitet ovoj vlasti jer je i rodna ravnopravnost, ispostavilo se, puka značka ovog režima, pa nam ostaje zaključak da će tako biti i sa ljudskim pravima, kao i sa dijalogom za koji sa ovom vlašću na čelu prosto nema mesta.\nMinistarstvo za građevinarstvo, saobraćaj i infrastrukturu vodiće Tomislav Momirović, direktor porodičnog preduzeća Mona. Momirović, kome je hotele otvarao predsednik lično te zajedno sa tadašnjim gradonačelnikom Beograda polagao i kamen temeljac, isti je onaj koji je već na početku epidemije potraživao pomoć od države dok je paralelno otpuštao radnike. Blagonaklonost predsednika Vučića prema ovom „bistrom momku“ je nesumnjiva, a kako navodi Istinomer, Vučić je o njemu svojevremeno izjavio:\n„Koliko god se radujem i borim za radnika, toliko brinem da li će na primer onaj mali, onaj vlasnik Mone…a on je bistar klinac, da kaže ‘ej vidi, meni ne odgovara da se toliko poveća minimalac, jer ja plaćam toliko i toliko stotina radnika’. Dakle, morate da vodite računa“ – rekao je Vučić.\nMinistarstvo privrede će voditi Anđelka Atanasković, bivša članica Srpske radikalne stranke, a potom članica Srpske napredne stranke od njenog osnivanja. Rudarstvo i energetiku će voditi Zorana Mihajlović, a trgovinu, turizam i telekomunikacije Tatjana Matić, koja u različitim sazivima Vlade Republike Srbije radi od 2002. godine. Ministarka pravde će biti Maja Popović, bivša savetnica Bratislava Gašića, a ministarka državne uprave i lokalne samouprave Marija Obradović, visoka funkcionerka SNS-a i članica Programskog odbora RTS-a. Vulin i Stefanović su samo rotirali funkcije, dok je Selaković dobio bivše Dačićevo mesto. Ministar za brigu o selu će biti Milan Krkobabić, a ministarka zaštite životne sredine Irena Vujović. Za evropske integracije će biti zadužena Jadranka Joksimović, dok su Branislav Nedimović, Zlatibor Lončar, Siniša Mali i Vanja Udovičić zadržali svoje funkcije. Sasvim očekivano.\nI.P., V.K., M.M.\nKljučne reči: Aleksandar VučićAna BrnabićDarija Kisić TepavčevićMaja Gojković


Islamska država pretnja celom svetu - 22.11.2015, Sputnik Srbija\nNA PROGRAMU SADA Pančev: Danas bih davao još više golova | Miljanov korner\nZa efikasnu borbu protiv međunarodnog terorizma potrebna je koordinacija svih snaga pod okriljem UN, rekao je ruski premijer Dmitrij Medvedev na 10... 22.11.2015, Sputnik Srbija\nrusija, vesti, svet, dmitrij medvedev\n09:01 22.11.2015 (Osveženo: 10:50 22.11.2015)\n© Aleksandar Astafjev / Uđi u foto-galerijuDmitrij Medvedev i Barak Obama na 10-om istočno-azijskom samitu u Maleziji.\n© Aleksandar Astafjev\nZa efikasnu borbu protiv međunarodnog terorizma potrebna je koordinacija svih snaga pod okriljem UN, rekao je ruski premijer Dmitrij Medvedev na 10. Istočnoazijskom samitu.\n„Sada, kao nikada, jasno je da je efikasna borba sa tim zlom moguća samo putem koordinacije svih snaga i sa osloncem pre svega na postojeće međunarodne institucije, uključujući UN“, rekao je ruski premijer.\nMedvedev je podsetio da je Rusija za poslednjih mesec dana preživela dva velika teroristička napada: miniranje aviona A321 iznad Egipta i zauzimanje hotela u Maliju, kada je poginulo 6 ruskih državljana.\n„Pretnja koja dolazi od Islamske države oseća se danas praktično u svim zemljama. I u Evropi i Americi i centralnoj i jugoističnoj Aziji“, naglasio je Medvedev, dodavši da su i Rusija i svet prinuđeni da se štite.\nDamask: Zajednička borba s Rusijom pobediće terorizam\n5 Oktobar 2015, 18:00\nPo njegovom mišljenju, veoma je važna „konsolidovana antiteroristička pozicija zemalja sa velikim islamskim zajednicama“ kojima pripada i Rusija.\n„Imperativ za nas — uključujući Azijsko-pacifički region — treba da bude utvrđivanje pravila igre koja bi bila jedinstvena i obavezujuća za sve i formiranje stabilne arhitekture jednake i nedeljive bezbednosti“, dodao je Medvedev.\n„Korišćenje tehnologije u terorističkim ciljevima i kriminalizacija informacione sredine zagađuju međunarodnu atmosferu i poništavaju sva preimućstva globalnog informacionog sveta“, rekao je ruski premijer.\nOn je naveo da izazovi koji se danas nalaze pred svetskom zajednicom postaju sve dramatičniji.\n„U svetu se sve više oseća kriza ’kulture kompromisa‘. Povećavaju se rizici međuverskih, međucivilizacijskih lomova“, zaključio je ruski premijer.


U Italiji prodaju kuće za jedan evro - Bizlife.rs\n11:05 Italija, 06.08.2018.\nVeće italijanskog grada San Pjero Pati donelo je odluku da će stare, napuštene kuće prodavati po ceni od jedan evro kako bi “oživeli” to mesto smešteno u brdovitom predelu Sicilije.\nOni koji odluče da kupe kuću moraće da je obnove koristeći tradicionalni kamen, drvo i terakotu za krov, kao i da po mogućnosti zaposle domaće zidare.\nOno što tu lokaciju čini atraktivnom jeste da je udaljena samo 15 minuta vožnje od najbliže plaže i na kraju je nacionalnog parka Nebrodi, zaštićene zone planinskih jezera i šuma.\n“Počeli smo na primeru Gangija u kojem se ovaj projekat pokazao kao vrlo uspešan jer je mnogo kuća prodato”, rekao je gradonačelnik Salvatore Fjore.\nAdministracija grada će sada proceniti koliko kuća će se ponuditi na prodaju, pa će kontaktirati vlasnike. Očekuje se da će prve kuće biti u prodaji sledeće godine. Strani državljani su takođe dobrodošli.\nprodaja italija kuće sicilija


Najmlađim nušićevcima tri dana neprekidne zabave – NUŠIĆIJADA Ivanjica\nOvogodišnja Nušićijada јe priredila mnoga iznenađenja za najmilije nušićevce, tako da im sledi tri dana gotovo neprestane zabave.\nŠarenolik program pripremljen je za najmlađe, koji će za vreme Nušićijade, u gradskom parku, imati tri dana neprestane zabave. Tradicionalno, susret velikog i malog Nušića zakazan je za prvi festivalski dan, petak 23.8. u 10 i 30 časova, kada će ivanjičkim ulicama do dečje scene prošteti zajedno sa mališanima iz PU „Bajka“. Nakon toga sledi svečano otvaranje dečije scene uz primopredaju ključeva.\nBeogradsko pozorište „Hajde obraduj dan“ sa predstavom „Marko u svetu igračaka“ otvara scenu na kojoj će najmlađi nušićevci moći da uživaju i u predstavi „Čarobni bunar želja“ istog pozorišta.\nOsnovna škola „Sreten Lazarević“ iz Prilike svake godine predstavlja se najmlađoj publici svojim izvrsnim predstavama, ove godine su to „Moja osećanja“, predstava koja će biti prikazana u Velikoj sali ivanjičkog Doma kulture od 15 časova. Ovogodišnji gosti biće i Osnovna škola „Srbija“ iz Bara sa predstavom „Vuk Dobrica“, kao i Narodno pozorište iz Kikinde sa predstavom „Slavuj i kineski car“, koja će biti prikazana u Domu kulture.\nNeizostavni deo dečije scene su i radionice, u okviru kojih će najmlađi uz igru i zabavu učiti na lutkarskoj, dramskoj i likovnoj radionici, ali i vežbati kreativno mišljenje, hod po žici i lepo ponašanje.\nŠkolarci će pre vraćanja u školske klupe uživati u školskom programu, u okviru kog su njihovi drugarili pripremili folklorne, plesne, recitatorske i muzičke tačke.\nOno što će obradovati mnoge mališane jesu Magični šou Igora Trifunova, koji će biti u prilici da pogledaju od 19.45 u petak, 23. avgusta, nakon čega slede konfete i torta. U subotu uveče zabava je takođe zagarantovana uz facepainting, ali i vatreni šou.\nZa kraj najmlađi, ali i svi ljubitelji dobre muzike, biće u prilici da uživaju u „Zvezdanoj prašini“ Ljube i Marine Stanković, dva izvrsna vokala, nakon čega sledi vatromet.


Kosovo bez vizne liberalizacije: Tači poziva na proteste ispred Kancelarije EU u Prištini | KoSSev\nKosovski ministar spoljnih poslova, Hašim Tači, pozvao je danas političare, građane, civilno društvo i medije da protestuju ispred Kancelarije EU u Prištini, ukoliko se Kosovu ne odobri vizna liberalizaciju, preneli su kosovski mediji. On je u dužem tekstu, koji su preneli ovi mediji, izneo i svoj stav o tome kakve bi posledice prouzrokovalo odlaganje liberalizacije. Ovo je druga Tačijeva reakcija u dva dana, a nakon što je EU objavila zaključke Komisije o ispunjavanju kriterijuma Kosova za viznu liberalizaciju prema kojima Kosovu ona ne bi trebalo da se odobri. On je juče poručio da odluka EU podstiče na ekstremizam i da Kosovo "nije kao Kolumbija i Ukrajina".\n"Ukoliko se ne dobije preporuka u narednim danima, svaki građanin Kosova, sa današnjim pravima, treba da se oseća razočarano i uvređeno, i cela politička scena, građani, mediji s pravom mogu da protestuju, ovog puta ispred Kancelarije EU u Prištini - dva miliona građana zbog nepravde i diskriminišućeg izveštaja Evropske unije o viznoj liberalizaciji, naravno mirni protesti..." - poručio je Tači.\nOn je, takođe, dodao da, ukoliko vizna liberalizacija ne bude odobrena Kosovu, građani Kosova mogu da "zatraže dvojno državljanstvo u regionu", te da "Srbi to traže u Beogradu, a svaki Albanac u Skoplju i Tirani."\nTači je istovremeno zatražio od EU da "prekine svoju retoriku - Kosovo mora da bude optimistično, vidi se svetlo na kraju tunela".\n"Nismo slepi - vidimo. Treba da budemo poštovani, onakvi kakvi jesmo. Mi smo zemlja šampion (u borbi, prim. red.) protiv religijskog ekstremizma," napisao je Tači i objasnio čemu će doprineti neodobravanje liberalizacije.\n"Ovo kašnjenje u isto vreme predstavlja različite rizike za Kosovo. Kašnjenje Evrope može da bude iskorišćeno za promociju elemenata religijskog ekstremizma. Ohrabruje i politički ekstremizam sa idejama i projektima koji nisu u skladu sa Evro-atlantskim vrednostima Kosova," dodao je Tači.\nOn je juče, takođe, poručio da je odlaganje vizne liberalizacije za građane Kosova "ozbiljna provokacija" i "nemogućnost političara u Briselu", a da takve odluke "podstiču ekstremizam u zemlji" i "rizikuju" dijalog "Kosova i Srbije". Tači je dodao i da Kosovo ne sme da bude diskriminisano, jer "nije kao Kolumbija i Ukrajina".


Glogonj | Pančevac\nU nedelju glogonjska „kupusijada”\nManifestacija „Dani povrtara – glogonjska jesen” biće održana jedanaesti put u nedelju, 30. oktobra, u Glogonju. Tog dana u ranim jutarnjim satima na platou ispred Crkve Svetog Petra i Pavla počeće prodajna izložba povrća, od kog se svakako izdvajaju lokalni brendovi – krompir i, posebno, kupus, kojem je ova manifestacija i posvećena. Glogonjski povrtari će za tu priliku odrediti promotivnu […]\n28.10.2016 ·\t0 komentara ·\tGlogonj\nProradila javna česma u Glogonju\nOtkad je krajem juna prošle godine pijaća voda iz glogonjskog vodovoda zabranjena za upotrebu, stanovnici tog mesta su se dragocenom tečnošću snabdevali iz cisterne. Nakon podužeg čekanja privremeno rešenje pronađeno je u vidu izgradnje javne česme s filterom, koju je u sredu, 3. februara, svečano pustio u rad gradonačelnik Pančeva Saša Pavlov.\n05.02.2016 ·\t0 komentara ·\tGlogonj\nGlogonjski zadrugari ostali praznih šaka\nOdlukom Upravnog suda Republike Srbije odbijena je tužba Zemljoradničke zadruge „Demokratija” iz Glogonja protiv Ministarstva finansija kojom je tražen poništaj rešenja Agencije za imovinu Grada Pančeva. Pomenuta organizacija imala je nameru da, dokazivanjem pravnog kontinuiteta, dobije imovinu nekadašnje Zemljoradničke zadruge „Sloga”, u koju spada 316 hektara zemlje koju država izdaje u zakup, kao i objekti (koristio ih je „Frikom”) poput […]\n29.01.2016 ·\t0 komentara ·\tGlogonj\nJubilarna „Glogonjska jesen” u nedelju\nDeseto izdanje manifestacije „Glogonjska jesen” biće održano u nedelju, 25. oktobra, u organizaciji lokalnog udruženja povrtara. Tog dana oko 8 sati na seoskoj pijaci će početi prodajna izložba povrća, kada će cene biti niže nego na gradskoj pijaci. Svečano otvaranje je planirano za 10 sati, na platou ispred Doma kulture, nakon čega će uslediti kulturno-umetnički program. Istovremeno, na pijaci će […]\n22.10.2015 ·\t0 komentara ·\tGlogonj\nOvog vikenda upriličeno je devetо izdanje manifestacije „Glogonjska jesen”, koju je jutros otvorio Dejan Živanović, pomoćnik gradonačelnika zadužen za selo i ruralni razvoj. Nakon otvaranja usledio je kulturno-umetnički program, dok je na seoskoj pijaci trajala prodajna izložba povrća, na kojoj je robu po popularnim cenama ponudilo preko dvadeset proizvođača. Pored toga, mesto na štandovima zauzeli su i razni specijaliteti, kao […]\n26.10.2014 ·\t0 komentara ·\tGlogonj\n„Tri na tri” u Glogonju\nOmladinska organizacija Glogonj je u nedelju, 12. oktobra, priredila interesantnu akciju pod nazivom „Tri na tri”. Reč je o mini-projektu u okviru kojeg je na sportskom terenu u pomenutom mestu održan turnir u basketu. Takmičilo se deset tročlanih ekipa, a u finalu je, nakon zanimljivog meča, ekipa „Veterani Grand” zasluženo pobedila KK „Opovo”. Glogonjski omladinci su prethodno, uz pomoć JKP-a […]\n14.10.2014 ·\t0 komentara ·\tGlogonj, Selo\nOdržani „Dani Rumuna” u Glogonju\nManifestacija pod nazivom „Dani Rumuna” održana je po drugi put u subotu, 13. septembra, u Glogonju. Tokom dvočasovnog programa brojnim ljubiteljima folklora te nacionalne manjine predstavili su se članovi udruženja iz rumunskog grada Dete, KUD „Sveti Sava” iz Beograda, Fanfara „Dojna” iz Ritiševa, sekcije domova kulture iz Dolova i Glogonja, kao i organizator manifestacije – KUD „Veselija”.\n15.09.2014 ·\t0 komentara ·\tGlogonj, Selo\n– od četvrtka do srede – Banatski Brestovac: Dvanaesta „Paprikijada” održana je u nedelju, 31. avgusta, tokom dana, a uveče je priređen veliki koncert folklora i pevača narodne muzike. Javna rasprava o prednacrtu Strategije razvoja grada Pančeva biće održana u utorak, 9. septembra, od 19 sati, u prostorijama Mesne zajednice. Banatsko Novo Selo: U toku su pripremni radovi za asfaltiranje […]\n06.09.2014 ·\t0 komentara ·\tBanatski Brestovac, Banatsko Novo Selo, Dolovo, Glogonj, Ivanovo, Jabuka, Kačarevo, Omoljica, Selo, Starčevo\nČlanica Gradskog veća obišla Domove kulture\nNužno je što pre sanirati zgrade Dogodine budžeti moraju biti precizno definisani * Uskoro umrežavanje ustanova radi učešća na konkursima * Za popravke u Ivanovu i Glogonju novac već obezbeđen Članica Gradskog veća zadužena za kulturu i informisanje Jasmina Večanski nedavno je, drugi put otkako je na pomenutoj funkciji, obišla sve institucije kulture s ciljem da sagleda situaciju pre donošenja […]\n06.09.2014 ·\t0 komentara ·\tBanatski Brestovac, Glogonj, Ivanovo, Selo\n– od četvrtka do srede – Banatski Brestovac: Predstavnici Mesne zajednice i Udruženja ribolovaca „Zlatni karaš” učestvovali su protekle nedelje na skupu na temu očuvanja Parka prirode Ponjavica. Tri klupe koje su pre nekoliko meseci postavljene preko puta ponjavičke plaže potpuno su uništili zasad nepoznati izgrednici. Banatsko Novo Selo: Koncert rok sastava „Zo-Zo klub bend” i solistkinje Marije Fuks priređen […]\n01.08.2014 ·\t0 komentara ·\tBanatski Brestovac, Banatsko Novo Selo, Dolovo, Glogonj, Ivanovo, Jabuka, Kačarevo, Omoljica, Selo, Starčevo


Arilje, 23. oktobar 2015.\nEko izložba u okviru koje su predstavljene fotografije radova učenika osnovnih škola iz Arilja na temu „Arilje reciklira“, otvorena je danas u gradskom parku u Arilju i trajaće do kraja oktobra 2015. U okviru takmičenja, koje je održano u sklopu akcije „Sakupi, Baci, Recikliraj pravo učešća imale su sve osnovne škole, kao i njihova izdvojena odeljenja u Arilju. Zadatak učenika od I do IV razreda, bio je da formiraju Eko timove od po pet đaka i da pokažu svoju kreativnost praveći interesantne predmete od različitog korišćenog materijala, kao što su papir, kutije, plastične flaše, limenke, kese i sl.\n„Danas još jednom potvrđujemo da iako je uvođenje primarne separacije otpada i reciklaže dogotrajan proces na kojem treba kontinuirano raditi, da je to ujedno i veoma kreativan proces koji zaokuplja pažnju i najmlađih članova naše populacije. Naš cilj je da svi građani opštine Arilje usvoje navike u oblasti upravljanja otpadom koje treba da doprinesu zdravijoj životnoj sredini. U Švedskoj se na tom procesu radi 40 godina, a ja sam posebno zadovoljan što vidim da su građani Arilja, opštine koja je izabrana da bude pilot projekat na nivou Srbije, već određene navike usvojili. O tome svedoči podatak da je 98% otpada iz individualnog domaćinstva dobro selektovano, ali i ovakav odaziv škola, kojima sam posebno zahvalan što su uzele učešće u ovom konkursu i na taj način dale svoj doprinos edukaciji i usvajanju zdravih ekoloških navika dece od najranijeg detinjstva“ - istakao je Milan Stevanović, ispred Ministarstva poljoprivrede i zaštite životne sredine.


PREDSEDNIK KIPRA: Kosovo je Srbija, hvala vam što podržavate teritorijalnu celovitost Kipra | Dnevna Gazeta\nPREDSEDNIK KIPRA: Kosovo je Srbija, hvala vam što podržavate teritorijalnu celovitost Kipra\nby Dragan Pilipovic 10/05/2018 Leave a CommentPREDSEDNIK KIPRA: Kosovo je Srbija, hvala vam što podržavate teritorijalnu celovitost KipraPolitika\nKipar je jedna od članica EU koje najsnažnije štite međunarodno pravo i teritorijalni integritet Srbije, rekao je predsednik Srbije Aleksandar Vučić nakon sastanka sa predsednikom Kipra. Nikos Anastasijades je zahvalio Vučiću na podršci koju Srbija pruža celovitosti Kipra.\nPredsednik Srbije Aleksandar Vučić se na zajedničkoj konferenciji za medije sa predsednikom Kipra Nikosom Anastasijadesom zahvalio na „iskrenom prijateljstvu koje kiparski narod i država pružaju građanima Srbije i našoj zemlji“.\n„U međunarodnim odnosima uvek imate interese kao glavnu vodilju, ali u odnosima Srbije i Kipra prijateljstvo je potpuno iskreno, nema previše interesa, već mnogo više iskrene bliskosti, onoga što danas jeste retkost u međunarodnoj areni“, rekao je predsednik Vučić.\nPredsednik Vučić je naglasio da je Srbija zahvalna Anastasijadesu i kiparskoj vladi u podršci Srbiji kada je u pitanju Kosmet.\n„Kipar je jedna od članica EU koje najsnažnije štite međunarodno pravo i teritorijalni integritet Srbije“, naveo je Vučić.\nSrbija razgovara sa svima i sa svima mora da ima dobre odnose, ali, ističe Vučić, „moraju da znaju da gajimo poseban odnos prema narodima koji su bili uz Srbiju u najtežim trenucima u savremenoj istoriji“. Vi lično ste to bezbroj puta potvrdili, rekao je Vučić obraćajući se predsedniku Kipra.\nNa današnjem sastanku je bilo reči o svim problemima, o svemu što tišti Kipar i Srbiju, naveo je Vučić.\n„Razgovaralo se o evropskom putu Srbije i dobili smo široku podršku za nastavak evropskog puta naše zemlje“, rekao je predsednik Srbije.\nVučić je ukazao da je u ime Srbije objasnio šta se dešava u slučaju Kosova, ali u regionu i koliko je važno sačuvati mir i stavbilnost.\n„Pokazao sam Briselski sporazum, šta je Beograd uradio, šta Priština nije uradila. Govorio sam o dvostrukim standardima koji neretko važe za nas i neke druge. Čini mi se da smo govorili i o našoj saradnji, kako da se borimo, menjamo stvari i ustrojimo ih na pravičniji način“, rekao je Vučić.\nVučić je istakao da je Srbija zainteresovana za kompromisno rešenje, ali da sa njom niko ne može da razgovara jezikom ucena, ultimatuma i pretnji, kako bismo morali da prihvatimo ono što je jedini albanski interes.\nPredsednik je rekao i da se Srbija nada da će Kipar sve svoje probleme prevazići mirnim putem i uspeti da dođe do kompromisnog dogovora, baš kao što se i mi nadamo da ćemo do toga da dođemo.\nDodao je da očekuje dodatno približavanje dve zemlje i da će se, prilikom njegove posete Kipru, kada će biti održan Poslovni forum, održati i zajednička sednica dveju vlada.\n„Očekujem da ćemo moći da razgovaramo o konkretnim pitanjima, a ne samo o turizmu… Želimo da približimo Kipar srpskim građanima. Ali, razgovarali smo i o kiparskim kompanijama koje žele da učestvuju u izgradnji infrastrukturnih projekata u Srbiji, ali i o drugim oblastima saranje koje su važne kako za Kipar, tako i za Srbiju“, rekao je Vučić.\nPoručio je da trgovinska razmena mora da bude veća.\n„Do sada smo imali značajna ulaganja iz Kipra u Srbiju, nadamo se da ona bude veća, ali nadamo se da će i broj turista iz Srbije rasti kako se životni standard bude pobećavao“, rekao je Vučić.\nNikos Anastasijanidis je zahvalio Vučiću na podršci koju Srbija pruža celovitosti Kipra i istakao da Kipar ne priznaje jednostrano proglašenu nezavisnost Kosova.\nPoručio je da Srbija i Kipar dele dubokoukorenjenje istorijske, kulturne i verske odnose, te da je saradnja dveju zemalja zagarantovana.\n„Zagarantovana je i obostrana volja za dalje produbljivanje saradnje u interesu naših naroda“, rekao je Anastasijanidis i poručio da će krajem godine na Kipru biti organizovan poslovni forum u cilju jačanja saradnje kako u privrednom, tako i u trgovinskom i turističkom sektoru.\nPredsednik Srbije je ranije danas ispred Palate „Srbija“ dočekao Anastasijadisa, a usledili su tet-a-tet sastanak, kao i plenarni razgovori.\nVEĆINA GRAĐANA VIŠE NE ŽELI EU: Za ulazak bi na referendumu glasalo samo 49,5%\nPUTIN PORUČIO VUČIĆU: Rusko oružje će zaštititi Srbiju


Tišma najprodavaniji u januaru - Bizlife.rs\nTišma najprodavaniji u januaru\n17:51 Beograd, 06/02/2012\n„Bernardijeva soba“ Slobodana Tišme, kome je 16. januara dodeljena NIN-ova nagrada kao najboljem romanu u 2011. godini, uspeo je da do kraja meseca izbije na prvo mesto najprodavanijih knjiga prema anketi elektronske „Knjizare.com“.\nTišminu knjigu je primetio NIN-ov žiri, ali čitaoci, uglavnom, nisu do tada ni čuli za nju, pa se tako nije uopšte pojavila na listama bestselera tokom prošle godine. Realna popularnost knjige biće vidljiva već u februaru, kada prođu efekti NIN-ove nagrade.\nRezultati istraživanja koje „Knjižara.com“ sprovodi već devet godina u knjižarama Srbije, Crne Gore i Republike Srpske sada su pouzdaniji nego prethodnih godina, jer obuhvataju tri najvažnija i najveća knjižarska lanca „Delfi“, „Vulkan“ i „Evro-Đunti bookstores“.\nLider na listi u decembru „Majn Kampf“ Svetislava Basare prvog meseca ove godine skliznuo je na drugo mesto, a na treće se popela knjiga Maria Vargasa Ljose „Avanture nevaljale devojčice“, koja se ne skida sa liste već više od dve godine otkako je peruanski pisac ovenčan Nobelovom nagradom.\n„Ruska zima“ Dafni Kalotaj se pozicionirala na četvrto mesto za jedno niže od prethodnog meseca, ali to je samo potvrda da se sigurno pozicionirala među tražene melodrame.\n„Kaluđer koji je prodao svoj Ferari“, Robina Šarme, iz kategorije popularne psihologije i „savetodavne“ lektire već nekoliko godina je najprodavaniji naslov izdavačke kuće „Mono i Manjana“ i u 2011 prodato je dodatnih 19.000 primeraka, a na listi Knjizare com je zauzeo je peto mesto.\n„Tigrova žena“, naše gore list, Tee Obreht skliznula je na šesto u odnosu na drugo u decembru kada je, verovatno, bila popularni poklon za praznike.\nDa kvalitetna knjiga ima uvek kupaca dokaz je poslednji roman nobelovca Žozea Saramaga „Smrt i njeni hirovi“, sada na sedmom mestu.\nJoš jedna sentimentalna priča „Kuća orhideja“, Lusinde Rajli je na osmom, dok deveto i deseto mesto sa istim brojem glasova dele „Karta i teritorija“ francuskog kontroverznog pisca Mišela Uelbeka i drugi Šarmin priručnik za samopomoć „Ko će suze da briše kad te ne bude više“.


Pandurević i Čolak na 26. ekonomskom i ekološkom forumu OEBS-a\nPredsjedavajuća Delegacije Parlamentarne skupštine Bosne i Hercegovine (PSBiH) u Parlamentarnoj skupštini Organizacije za evropsku bezbjednost i saradnju (PSOEBS) Aleksandra Pandurević i njen zamjenik Bariša Čolak učestvuju u radu 26. ekonomskog i ekološkog foruma OEBS-a, koji je danas počeo u Veneciji.\nTokom dvodnevnog foruma, koji se održava pod ovogodišnjim italijanskim predsjedavanjem OEBS-om, parlamentarci iz zemalja članica ove međunarodne organizacije raspravljaju o temi „Promovisanje ekonomskog napretka i bezbjednosti u\noblasti OEBS-a putem inovacija, razvoja ljudskih resursa i dobrog javnog i korporativnog upravljanja“.\nParlamentarci će razmijeniti iskustva i mišljenja o politikama ulaganja i promociji povoljne poslovne klime za ubrzanje ekonomskog rasta u eri digitalizacije. Posebno će biti razmotren uticaj digitalizacije na investicije i ekonomske odnose, a razgovaraće se i o inovativnim oblicima preduzetništva.\nU okviru pet predviđenih sesija vodiće se dijalog i o razvoju ljudskih resursa, koji, kako su organizatori ocijenili, predstavljaju suštinski faktor ekonomske sigurnosti, rasta, razvoja i konkurentnosti.\nS tim u vezi, biće razmotren uticaj demografskih prilika na ekonomsku produktivnost i rast. Učesnici OEBS-ovog foruma u Veneciji razgovaraće i o jačanju dobrog javnog i korporativnog upravljanja putem principa transparentnosti i odgovornosti.\nEkonomski i ekološki forum predstavlja centralni godišnji sastanak u okviru Ekonomske i ekološke dimenzije OEBS-a.\nCilj ovih sastanaka jeste da se identifikuju potrebe i prioriteti u ovoj oblasti, da se podigne svijest i podstakne politička volja 57 država članica OEBS-a u rješavanju izazova vezanih za ekonomiju, zaštitu životne sredine i bezbjednost, kao i da se razmijene najbolje prakse, te uspostavi platforma za dijalog sa predstavnicima međunarodnih organizacija, poslovnih i akademskih zajednica i civilnog društva o ovim temama.\n#aleksandra pandurević#bariša čolak


Pandora Zodijak privesci | PANDORA\nBilo da si hrabra Škorpija ili ambiciozni Ovan, horoskopski znaci nagovještavaju osobine ličnosti i one neobične karakteristike koje nas čine onime što jesmo. Pronađi horoskopski znak koji odgovara tvom datumu rođenja ili datumu rođenja tvojih najbližih, u okviru naše najnovije kolekcije.\nZodijaci u ogledalu\nUglačan kamenjem sa jedne i zvjezdicama sa druge strane, Pandora Zodiacs predstavlja upravo ono što te čini posebnom. Od ukupno dvanaest horoskopskih znakova, pet znakova su kao slike u ogledalu i mogu se nositi naprijed-nazad. Savršena simetrija Ovna, Bika, Vage, Blizanaca i Ribe omogućava dinamično i svestrano stilizovanje.\nStilizuj svoj znak\nOdvažno kombinovani sa Pandora O Visećim priveskom ili stilizovani sa drugim Pandora privescima, Pandora Zodiacs kolekcija sa ručno obrađenom završnicom od srebra donosi kosmičku energiju svakom izgledu.


RADUNOVIĆ: Porodične firme otvaraju najviše radnih mjesta | Analitika - Informativni Portal\nRADUNOVIĆ: Porodične firme otvaraju najviše radnih mjesta\nOko 90 odsto porodičnih firmi u Crnoj Gori osnovali su sadašnji vlasnici, a najveći poslovni izazov sa kojim se suočavaju je pronalazak kvalitetnog kadra, pokazalo je prvo istraživanje o porodičnim firmama koje je sprovela agencija Montimpreks (Montimprex), u saradnji sa banjalučkom organizacijom "Pro Educa".\nObjavljeno: 06. 05. 2017 - 00:00 Promjenite veličinu teksta: A A A\nDirektor marketing agencije Montimpreks Saša Radunović, ističe za Portal Analitika da je istraživanje pokazalo i da je za trećinu porodičnih firmi u Crnoj Gori najčešći uzrok konflikta vizija budućeg poslovanja firme, kao i da veliki broj firmi nikad nije učestvovao u nekom od programa za unapređenje malih i srednjih preduzeća koje je sprovela neka međunarodna organizacija (oko 80 odsto) ili neka domaća organizacija ili Vlada Crne Gore (75 odsto).\n- Podatak da je 80 odsto porodičnih firmi u Crnoj Gori mlađe od 20 godina treba uzeti sa određenom rezervom, imajući u vidu da vlasnici malih i srednjih preduzeća u praksi često gase preduzeće i otvaraju novo - rekao je Radunović.\nPrema podacima iz ranijeg istraživanja na globalnom nivou, porodične firme čine čak 70 odsto ukupnih firmi širom svijeta, zapošljavaju 60 odsto svih zaposlenih na svijetu i otvaraju čak 75 odsto novih radnih mjesta.\nANALITIKA: Ekonomije većine malih država se zasnivaju na malim i srednjim preduzećima, sa akcentom na porodične firme. Kako objašnjavate činjenicu da u Crnoj Gori nije bilo istraživanja o porodičnim firmama prije ovog koje ste sproveli?\nRADUNOVIĆ: Savremena ekonomija svoje poslovanje bazira na postojanju kompanija koje pripadaju sektoru malih i srednjih preduzeća, slična situacija je kako u velikim tako i u malim sistemima. Ono što je interesantno jeste tendencija da se i velike korporacije u značajnom dijelu u svom rastu i razvoju oslanjaju na sektor malih i srednjih preduzeća, što samo po sebi govori o važnosti ovih kompanija.\nSituacija u Crnoj Gori je po ovom osnovu slična mnogim ekonomijama. Već dugi niz godina se razvoj preduzetništva i biznisa uopšte bazira na razvoju malih i srednjih preduzeća. U saradnji sa organizacijom Pro Educa iz Banja Luke, koja slična istraživanja realizuje u Bosni i Hercegovini, Srbiji, Makedoniji, a od ove godine i u Crnoj Gori, uočili smo određene potencijalne probleme sa kojima se sreću vlasnici porodičnih firmi i upravo zbog toga odlučili se na ovaj poduhvat.\nTurbulentnost ekonomskih dešavanja, dinamičnost tržišnog privrjeđivanja, otvorenost našeg ekonomskog sistema, kao i značajni napori koji su ulagani u razvoj porodičnih firmi, uticali su na to da do sada nismo imali značajnije istraživanje kada je o ovoj oblasti riječ. Vjerujemo da će ovo naše istraživanje podstaći mnoge stejkholdere u crnogorskom ekonomskom sistemu da pitanje porodičnog biznisa podignu na adekvatan nivo, jer je naš primarni motiv bio da ukažemo na njihovu ključnu ulogu u privrednom, ali i društvenom razvoju Crne Gore.\nANALITIKA: Da li se uzorak od 85 vlasnika/direktora porodičnih firmi može smatrati reprezentativnim? Koliko ima porodičnih firmi u Crnoj Gori?\nRADUNOVIĆ: Precizna statistika o broju porodičnih firmi u Crnoj Gori nažalost još ne postoji, ali svakako ako u obzir uzmemo definiciju po standardima EU, koja kaže da se porodičnom firmom smatra svaka firma u kojoj 25 odsto vlasništva u rukama jedne osobe ili porodice, onda možemo zaključiti da je taj broj veliki.\nAnketiranih 85 kompanija predstavlja svakako reprezentativan uzorak kada je Business2Business istraživanje u pitanju, posebno ako je uzorak dobro definisan prema sektorima i kategorijama i geografskoj zastupljenosti. Ipak, sa druge strane, ovo istraživanje je samo prvi korak koji između ostalog za cilj ima i razbijanje predrasuda i barijera kod nekih od porodičnih firmi u Crnoj Gori, naročito kad su istraživačke aktivnosti u pitanju. Naš plan je da sa ovakvim istraživačkim aktivnostima nastavimo i u budućnosti, kako bi kreirali odgovarajuće podatke uz pomoć kojih bi mogli da pratimo i neke trendove u porodičnim firmama u Crnoj Gori.\nANALITIKA: Zašto 70 odsto porodičnih firmi ne preživi transfer sa prve na drugu generaciju? Da li je zbog toga skoro 90 odsto njih i dalje u vlasništvu ljudi koji su ih osnovali?\nRADUNOVIĆ: Transfer generacija je preloman trenutak za sve kompanije, a najčešće ih ne prežive one firme koje se nisu pripremale za tako nešto. Riječ je o izuzetno važnom trenutku, kad novi izvršilac i/ili kreator odluka preuzima veliku odgovornost. Velika odgovornost podrazumijeva posjedovanje ne samo bazičnih znanja, već i određenih vještina koje su utemeljene na praksi i iskustvu.\nPodatak da svega 30 odsto firmi preživi transfer sa jedne na drugu generaciju svjedoči o odsustvu strateškog opredeljenja i izostanka odgovarajućih akcija kojima bi se nova generacija pripremila za navedene izazove, kao i svi zaposleni. Riječ je o strateškom pristupu čija realizacija zahtijeva dug vremenski angažman i posvećenost. Možemo reći da je ovo i jedan od razloga zašto se izuzetno veliki broj firmi i dalje (90 odsto) nalazi u rukama onih koji su ih i osnovali, ali sa druge strane to znači da nas u nekom bliskom periodu čeka suočavanje sa problemom transfera generacija. Jedan od motiva ovog istraživanja je i bio upravo taj, da ukažemo na važnost strateškog pristupa u rukovođenju porodičnim firmama.\nANALITIKA: Konstatovali ste da su pokazatelji za Crnu Goru nešto nepovoljniji u odnosu na rezultate istraživanja o porodičnim firmama u Bosni i Hercegovini, ili u Srbiji. U Crnoj Gori 80 odsto porodičnih firmi je mlađe od 20 godina, a npr. u Srbiji 57, 4 odsto. Da li to ukazuje da kod nas, generalno, porodične firme nijesu preživjele tranziciju?\nRADUNOVIĆ: Riječ je o dosta specifičnom pokazatelju, koji zahtijeva detaljnije praćenje i analizu. Naime, porodične firme su većim dijelom preduzetnički orijentisane organizacije, a dobro je poznato da je preduzetništvo veoma dinamična djelatnost, gdje je moguće identifikovati i dinamičan transfer kapitala.\nNaime, sektor malog i srednjeg biznisa prate i visoke stope smrtnosti preduzeća, a najčešći razlog je taj što ih vlasnici gase kako bi otvorili novo preduzeće. Iz navedenih razloga, ovaj pokazatelj treba uzeti sa određenom rezervom. Nesumnjivo je da je tranzicija, kao i globalna ekonomska kretanja koja su imala značajan uticaj na tranziciju naše ekonomije, ostvarila značajan uticaj na strukturu sektora malih i srednjih preduzeća, a samim tim i porodičnih firmi. Ipak, ono što je vjerovatno moguće, a mi još uvijek ne možemo da kvantitativno iskažemo, jeste da je jedan broj kompanija koje su prestale da postoje svoje poslovanje ili angažovanje kapitala ostvaruju u nekom drugom i novom pravnom licu.\nANALITIKA: Odgovorna lica u porodičnim firmama među najveće probleme ubrajaju nedostatak kvalitetnog kadra, jaku stranu konkurenciju i visoke obaveze prema državi. Da li porodične firme planiraju da traže određene poreske olakšice?\nRADUNOVIĆ: Važnost ljudskog faktora se vjerovatno najbolje iskazuje upravo u porodičnim firmama, upravo zbog osobenosti i vrijednosti na kojima one počivaju. Evidentno je da cijela crnogorska, ali i druge ekonomije okruženja, kao jedan vodećih problema navode upravo nedostatak kvalitetnih kadrova, koji bi kao nosioci određenih aktivnosti uticali na rast i razvoj kompanija. Takođe, otvorenost crnogorske ekonomije i integracioni procesi u kojima učestvujemo uticali su na veliki stepen konkurentnosti sa kojim se suočavamo. Sve to su, uz iskazane velike obaveze prema državi, atributi jednog poslovnog ambijenta.\nPoslovni ambijent je živa kategorija, koja se mijenja i oblikuje u odnosu na mnogobrojne faktore, a od primarnih donosilaca odluka u državi, kao i efikasnosti privrednih subjekata zavisi kako će taj ambijent izgledati. Vjerujem da će donosioci odluka identifikovati koje su to neophodne mjere kojima se naš poslovni ambijent može poboljšati i iste implementirati ne samo na dobrobit porodičnih, već i svih ostalih firmi u Crnoj Gori.\nANALITIKA: Objavljujući rezultate istraživanja naglasili ste da su porodične firme generator novog zapošljavanja i da jedino one mogu obezbijediti održivost i stabilnost domaće privrede u narednim godinama. Generalno, da li kod nas postoji razvijena svijest o značaju porodičnih firmi?\nRADUNOVIĆ: Važnost porodičnog biznisa je nesumnjivo velika. Ovim istraživanjem smo došli do značajnih rezultata koji će nam nesumnjivo pomoći da ukažemo na neke od slabosti, ali i polja na kojima je potrebno raditi u cilju poboljšanja performansi porodičnih firmi. Ono što je svakako evidentno jeste da u Crnoj Gori postoji razvijena svijest o značaju porodičnih firmi, ali i prostor za dalja unapređenja kako bi se na pravi i pravovremen način porodične firme izborile sa izazovima koje ih očekuju.\nTagovi: Saša Radunović\n06. 05. 2017 - 08:57\nSjajni i novinar i sagovornik. Hvala Steta je samo sto se sagovornik ustrucava da stvarno istakne osnovne slabosti, jer u CG vazi nekakav ruznjikavi kod da se ne smije nista kritikovati nego se svakom "silniku" treba tepati (to se kao zove odmjereno musko diplomatisanje da se ne uvrijede pregoleme sujete) cak i kada svi znaju da nista ne radi nego uzima bez zaustavljanja na stetu mirko/malih/srednjih kompanija, posebno iz ovih institucija koje bi trebalo da se bave jacanjem strateskih definicija privrednih subjekata na trzistu (medjunarodne institucije i javna administracija). Ali, to ne umanjuje kvalitet ukupnog intervjua.


Još tri dana za prijavu na nacionalni konkurs Pošte Srbije '100 uspešnih poslovnih žena' - IndeksOnline.rs\nNaslovna srbija Beograd Još tri dana za prijavu na nacionalni konkurs Pošte Srbije ‘100 uspešnih...\nJoš tri dana za prijavu na nacionalni konkurs Pošte Srbije ‘100 uspešnih poslovnih žena’\nBEOGRAD – Pošta Srbije objavila je danas da je na prvi nacionalni konkurs “100 uspešnih poslovnih žena” do sada pristiglo više stotina prijava i pozvala sve zainterersovane da se prijave do 8. aprila, kada se konkurs zatvara.Kako je precizirano, preduzetnice i osnivači ili zakonske zastupnice malih preduzeća sa teritorije cele Srbije, kojima je konkurs namenjen i koje to još uvek nisu učinile, u naredna tri dana imaju priliku da se prijave na izboru za najuspešnije poslovne žene u Srbiji.\nPrijavljivanje, koje je počelo 8. marta, moguće je onlajn na stranici Pošte Srbije http://preduzetnice.posta.rs, gde su dostupni svi uslovi konkursa i obrazac za prijavu.\nProglašenje pobednica konkursa po oceni stručne komisije planira se krajem aprila, dok su kriterijumi za ocenjivanje, izmedju ostalog, uspešnost prezentovanih poslovnih aktivnosti ili poslovne ideje, nagrade u oblasti poslovanja ili stvaralaštva i društveno-odgovorne aktivnosti.\nZa 100 kandidatkinja čije prijave budu najbolje ocenjene, Pošta Srbije obezbediće nacionalnu vidljivost poslovanja kroz besplatan oglasni prostor u više od 1.500 pošta širom Srbije, predstavljanjem njihovih biznisa u brošuri, koja će biti dostupna bez naknade korisnicima poštanskih usluga, kao i u onlajn brošuri, na monitorima u poštama, na korporativnom sajtu i zvaničnim profilima Pošte na Instagramu, Fejsbuku i Linkedinu.\nIz Pošte Srbije su istakli da snažno podržavaju žensko preduzetništvo i još jednom pozivali sve preduzetnice da se uključe u izbor na kome mogu osvojiti vredne nagrade, koje će doprineti jačanju njihovog poslovanja, afirmaciji biznisa, povećanju konkurentnosti i boljem pozicioniranju na nacionalnom tržištu roba i usluga.\nZa dodatna pitanja na raspolaganju je imejl adresa [email protected]\nPrethodni tekstVulin: Policija zaustavila više organizovanih grupa koje su planirale da izazovu nemire tokom izbora\nSledeći tekstSutra četvrtfinale Kupa: Novi Pazar dočekuje Metalca


Promo / Pokrenut projekt "Pouzdanost 2017", kao garant pozitivnog boniteta kompanija - Klix.ba\n/Pokrenut projekt "Pouzdanost 2017", kao garant pozitivnog boniteta kompanija\n14.6.2017. u 11:38\nPokrenut projekt "Pouzdanost 2017", kao garant pozitivnog boniteta kompanija\nVažnost projekta "Pouzdanost 2017" postaje itekako prepoznatljiva, interesovanje raste, a porodica bonitetno pouzdanih kompanija svakodnevno se širi.\nKompanija Express Courier, licencirani zastupnik za UPS u BiH, jedna je od prvih koja je kroz specijalno partnerstvo dala punu podršku ovom projektu.\nPrilikom potpisivanja ugovora o partnerstvu, direktor Mirza Bavčić iskazao je zadovoljstvo učešćem u projektu "Pouzdanost 2017" te naglasio:\n"Kada je riječ o učešću naše kompanije kao specijalnog partnera projekta 'Pouzdanost 2017', mogu istaći da smo veoma ponosni što ćemo biti dio ove izuzetno pozitivne i lijepe priče. Naravno, za nas je to prilika da u uglednoj biznis zajednici promoviramo našu kompaniju, logističke usluge, ali i vrijednosti kojima se rukovodimo".\nBavčić je istakao da su ključne vrijednosti projekta sadržane i u sloganu kompanije koji glasi: "Učinkovitost, Pouzdanost i Stručnost".\n"To su vrijednosti kojih se pridržavamo u poslovanju i na osnovu kojih smo stekli dugogodišnje povjerenje naših kupaca i dobavljača. Stručnost našeg osoblja garantuje učinkovitost u okviru logističkih usluga, što nas u konačnici čini pouzdanim partnerom", rekao je Bavčić.\n"Poslovni ambijent nije na zadovoljavajućem nivou i zaista moramo biti svjesni da poslujemo na izuzetno komplikovanom i složenom tržištu. Zato je veoma bitno za nas da slovimo kao pouzdan partner, da nas kao takvog prepoznaju na tržištu, ali je podjednako bitno i da se mi možemo uvjeriti u pouzdanost naših partnera, što Certifikat bonitetne pouzdanosti osigurava. Na osnovu analize finasijskih izvještaja i ostalih parametara za posljednju poslovnu godinu, nešto više od 12 posto domaćih kompanija ispunilo je kriterije za ovaj certifikat. Zato mislim da svaki dobitnik Certifikata bonitetne pouzdanosti treba biti ponosan i ja im svima iskreno i od srca čestitam", dodao je Bavčić.\n"Izuzetno smo ponosni što je kompanija Express Courier prepoznala važnost ovog projekta te dala punu podršku ovoj najpozitivnijoj privrednoj priči u regionu. O značaju projekta itekako govore podaci da bonitetno pouzdane kompanije u BiH ostvaruju više od 25 posto ukupnog prihoda bh. privrede i zapošljavaju blizu 100.000 radnika, što je skoro petina ukupnog broja uposlenih u bh. kompanijama koje predaju završne finansijske izvještaje".


Vučić sa Srbima u Temišvaru, dobar odnos Rumunije – NovostiDana.rs\nVučić sa Srbima u Temišvaru, dobar odnos Rumunije\nTEMIŠVAR – Premijer Aleksandra Vučić razgovarao je danas u Temišvaru sa predstavnicima srpske nacionalne manjine u Rumuniji i obišao srpsku pravoslavnu crkvu i zahvalio im se na učinjenom na objedinjavanju našeg naroda u toj zemlji.\nOn je rekao da je Srbija zadovoljna odnosom Rumunije prema srpskoj nacionalnoj manjini, ali isto tako i poručio da će Srbija učiniti sve sa svoje strane da Rumuni koji u njoj žive budu ponosni na to što su Rumuni, ali i da se ponose svojom domovinom Srbijom.\nObraćajući se novinarima nakon razgovora sa predstavnicima Srba u Temišvaru, Vučić je preneo da su oni zadovoljni podrškom rumunske države koja i finansijski pomaže njihove aktivnosti.\n„Malo je Srba, nepunih 19.000 i svuda nas je manje nego što mislimo i zato je važno da svoju nacionalnu samosvojnost i samobitnost očuvamo i čuvamo svoje pravoslavne korene, jezik i pismo kojim se ponosimo“, rekao je premijer.\nPoručio je da sami treba više da brinemo jednim o drugima te istakao da Srbija nema problema u budžetu, da nema deficita, što otvara prostor da se više pomogne našem narodu koji živi van Srbije.\nKako je rekao, Srbija će učiniti sve za rumunsku nacionalnu manjinu i njen prosperitet, uključujući i veću finansijsku pomoć.\n„Želimo da se građani Srbije osećaju jednako dobro bez obzira na svoju nacionalnu pripadnost“, rekao je premijer.\nOn je zahvalio predstavnicima Srba za sve što su učinili na objedinjavanju našeg naroda i u rumunskom delu Banata i celoj Rumuniji.\n„Oni su kompaktni i složni“, ocenio je premijer.\nPovezanogradovi, NOVOSTI DANA, novosti online, premijer, regioni, vesti, Vučić\nVladiković: Smirivanje hidrološke situacije, očekuje se porast Save\nEU: Devenport spreman da se vrati kad se steknu uslovi


Korak ka rješenju problema mostarskog Aluminija - Akta.ba\nKorak ka rješenju problema mostarskog Aluminija\n23.06.2014. 15:56 / Izvor: eKapija.ba\nOsnovni preduvjet za poduzimanje daljnih koraka za spas mostarskog Aluminija jeste da ova kompanija počne Elektroprivredi HZ HB plaćati tekuće mjesečne račune za isporučenu struju. Ono što slijedi jeste sporazum uprava dviju kompanija o reprogramu, odnosno dinamici vraćanja dosadašnjeg duga Aluminija za električnu energiju, a na koji suglasnost treba dati Vlada FBiH.\nOvo je zaključak današnjeg susreta premijera Federacije BiH Nermina Nikšića s predstavnicima mostarskog Aluminija, Elektroprivrede BiH, Elektroprivrede HZ HB, FERK-a i Unicredit Banke o aktivnostima koje bi dovele do uspješnog poslovanja Aluminija i rješavanja njegovih obveza spram povjeritelja, prije svega Elektroprivrede HZ HB.\nTijekom susreta, održanog u sjedištu Federalne vlade u Sarajevu, ponuđene su i druge sugestije i prijedlozi koji bi trebali olakšati poslovanje Aluminija te stvoriti uvjete za povećanje proizvodnje i, samim time, za smanjenje njegovog ukupnog duga.\nJedan od prijedloga je da Aluminij dio električne energije nabavlja na tržištu onda kada su cijene najpovoljnije. U tome im savjetodavnu pomoć već pružaju, kako je dogovoreno prije nekoliko dana na susretu posvećenom ovom pitanju, stručnjaci Elektroprivrede BiH.\nUvjerenje je kako će smanjenje računa za električnu energiju, ali i druge mjere na racionalizaciji poslovanja, voditi ka ozdravljenju Aluminija, jer je to interes ne samo ove kompanije, već i Federacije BiH kao njezina suvlasnika, te povjeritelja koji imaju potraživanja od mostarskog aluminijskog kombinata, saopćeno je iz Ureda Vlade FBiH za odnose s javnošću.


Važna saradnja među organizacijama civilnog društva\nTanjug 17. septembra 2018. 13:59\nBEOGRAD – U Beogradu je održana četvrta godišnja regionalna konferencija „Move. Link. Engage. The Enlargement: A Brand Old Story“ koja okuplja organizacije civilnog društva sa ciljem da promoviše i ohrabri regionalni pristup u rešavanju zajedničkih izazova.\nCilj konferencije, koja je održana prošle nedelje, bio je i da podstakne saradnju među građanima i organizacijama civilnog društva, pruži podršku i unapredi reforme koje proizilaze iz procesa evropskih integracija u zemljama Zapadnog Balkana, kroz isticanje značajne uloge organizacija civilnog društva i medija.\nPrvog dana konferencije održana je radionica za pripremu projekata u okviru Programa „Evropa za građane i građanke“, za oko trideset predstavnika organizacija civilnog društva iz regiona.\nUčesnici su kroz modifikovanu metodu „open space“ predstavljali i birali najbolje ideje koje su potom razrađivane u projekte sa kojima će OCD aplicirati u sledećem pozivu u okviru programa Evropa za građane i građanke.\nUčesnicima konferencije obratio se vršilac dužnosti direktora Kancelarije za saradnju sa civilnim društvom Žarko Stepanović koji je naglasio da civilno društvo igra važnu ulogu u procesu evropskih integracija.\n„Ono je glavni partner Vlade u tom procesu, što je i deo kriterijuma za pristupanje. Uveren sam da upravo razvijanje jakog partnerskog odnosa predstavlja pravilan pristup u traženju odgovora na različite izazove u našoj državi“, naglasio je Stepanović, a navodi se u saopštenju Kancelarije.\nKonferenciju je otvorila generalna direktorka Beogradske otvorene škole Vesna Đukić, koja je podsetila da je cilj ove konferencije podsticanje regionalnog pristupa u procesu evropskih integracija i unapređenje saradnje između OCD, medija, javnog i privatnog sektora.\n„Ova konferencija predstavlja šansu da zajedno odgovorimo na mnoga pitanja, kao i da se aktivnije bavimo otvorenim pitanjima“, rekla je ona.\nIstakla je i najvažnije izazove sa kojima se region suočava- povezivanje, zapošljavanje mladih, održivost energije i zaštita životne sredine.\nAmbasador Švedske Jan Lundin naglasio je značaj unapređenja civilnog društva u Srbiji i konstatovao napredak u poređenju sa situacijom 90-ih.\nZamenica šefa Delegacije Evropske unije u Srbiji Mateja Norčič Štamcar izrazila je uverenje da je politika proširenja jedna od najuspešnijih politika EU zbog svoje transformativne moći.\nU proteklih nekoliko meseci uveden je veliki broj novih projekata finansiranih od strane EU, koji se uglavnom odnose na regionalnu povezanost, istakla je Štamcar.\nPrema njenim rečima, to je dokaz da je EU i dalje angažovana u regionu i podržava njegovu integraciju.\nKonferenciju, koja je okupila 150 učesnika, već četvrtu godinu za redom organizuju Kancelarija za saradnju sa civilnim društvom i Beogradska otvorena škola.\nOrganizaciju konferencije je podržala i Ambasada Švedske i Program Evropske unije Evropa za građane i građanke, zatim Rockefeller Brothers Fund, Solidar Suiše, Konrad Adenauer Stiftung.\nPekara u Nišu deli besplatno pecivo siromašnim gradjanima…\nU subotu počinje Uskršnji karavan


Naučnici ispitivali efikasnost čak 14 VRSTI MASKI: Evo šta je ubedljivo najdelotvornije, a šta pruža NAJGORU ZAŠTITU - Zena.rs\nMaske čija se delotvornost ispitivala Foto: Duke University / screenshot\nNa slici vidite vrste maski koje su testirane, a one su: troslojna hiruška maska, maska N95 sa ventilom za vazduh, šivena maska, dvoslojna polipropilenska maska, maska od dva sloja pamuka i jednog sloja polipropilena, jednoslona Maksima AT maska, dvoslojna pamučna maska sa naborom, dvoslojna pamučna maska bez nabora, još jedan tip dvoslojne pamučne maske sa naborom, jednoslojna pamučna maska sa naborom, dvoslojna pamučna maska sa naborima (još jedan tip), N95 bez ventila za vazduh.\nIstraživanje je pokazalo da su najefikasnije N95 maske koje sprečavaju prodor respiratornih kapljica tokom govora, piše "Miror". Druge po efikasnosti su troslojne hiruške maske i platnene maske koje se mogu napraviti i kod kuće.\nNajgoru zaštitu daje šal od fabričkog materijala koji se postavlja oko vrata i lica, slede šivene maske i bandana.\nKako je rekao naučnik Martin Fišer, izmeren je veći broj čestica virusa kada su se nosili šalovi od materijala nalik vuni nego u situacijama kada nije bilo ove zaštite.\nSaznajte šta o maskama kažu na forumu ana rs.\nZa istraživanje je korišćena crna kutija sa laserom i kamera mobilnog telefona. Učesnici studije govorili su u pravcu lasera dok bi kamera beležila kapljice čija bi se količina merila računarskim algoritmom.\nMedicinske ili ručno pravljene maske: Kada se koja nosi?\nFišer je napomenuo da je veoma pozitivno to što se dokazala efikasnost pamučnih maski koje ljudi mogu sami da naprave, a ukazao je i na mogućnost da proizvođači maski na jednostavan način testiraju maske pre procesa proizvodnje.\nMaska nas od korone štiti i na drugi manje poznati način: Naučnici pronašli vezu sa imunitetom i ovo je baš važno


RUKOMETAŠI OKO PODNEVA PUTUJU U SEGEDIN: Desetkovani na Evropsko prvenstvo u Mađarskoj i Slovačkoj\n11. 01. 2022. u 09:00\nVIRUS korona je i te kako uzdrmao redove rukometaša Srbije uoči EP od 13. do 30. januara u Mađarskoj i Slovačkoj. "Orlovi" su proteklih dana imali dosta pozitivnih igrača, tako da će danas oko podneva put Segedina krenuti samo oni koji imaju negativni PCR test.\nZbog velikih problema, selektor Toni Đerona, koji je i sam morao u petodnevnu izolaciju, nije mogao da uradi na pripremama ono što je želeo, tako da je pitanje u kakvoj su formi naši asovi.\nRukometaše po dolasku u Segedin odmah očekuje još jedno PCR testiranje. Ali, kako su svi vakcinisani, u izolaciju će morati samo oni koji su pozitivni. Jasno je da naše očekuje jedno neizvesno prvenstvo, sa izmenjenim timom i mogućnošću da se uigravaju tek na šampionatu. Jer, od trenutka kada su prekinuti treninzi, 5. januara, vežbaju samo individualno u teretani. Naši su radili u vanrednim okolnostima i treba im čestitati što će uopšte igrati na Evropskom prvenstvu.\nPodsetimo, od igrača koji su bili pozitivni jedino je prošle subote golman Vladimir Cupara dobio nalaz da je negativan i da može da se vrati treninzima posle lekarskih pregleda.\nInače, protekle nedelje osim Cupare pozitivni na testiranju bili su Bogdan Radivojević, Stevan Sretenović, Ilija Abutović, Stevan Sretenović, Dragan Pešmbalek, Nemanja Zelenović, Dejan Milosavljev, Nemanja i Vanja Ilić. Milosavljev i Abutović su imali blage simptome, a ostali su asimptomatični. Oni zdravi imali su samo individualne treninge, u teretani.\nPodsetimo EHF je odredila da igrači moraju u petodnevnu izolaciju i da mogu da se vrate u tim posle dva negativna PCR testa. Jasno je da će neki morati da propuste čak i prvu fazu šampionata.\nSKUPO ĆE IH KOŠTATI MALTRETIRANJE NOVAKA: Đoković može da tuži Australiju, a suma koju bi dobio je papreno visoka!\n10. 01. 2022. u 20:28\nNOVAK OPET NA ROD LEJVER ARENI: Đoković zakazao novi trening, u pet ujutro po srpskom vremenu\n10. 01. 2022. u 18:30\nrukomet Muška rukometna reprezentacija Srbije prvenstvo evrope za rukometaše


Огледало Европске уније\nOgledalo Evropske unije\nTragedija u redakciji pariskog nedeljnog lista „Šarli Ebdo“ je naterala vlasti članica Evropske unije da se ponovo zamisle kako bi se mogli preduhitriti slični događaji. Tajne službe su požurile da se opravdaju tako što angažuju nove snage policije, aktiviraju razmenu informacija… Ali, u senci ostaje pitanje: koliko je zakonodavstvo zemalja EU u stanju da adekvatno odreaguje na zaoštravanje situacije u međukonfesionalnoj sferi?\nPoslednjih godina je na Zapadu opšteprihvaćeno da se Rusija kritikuje zbog, kažu, preterane surovosti zakonodavstva. Međutim, ono što se dogodilo u Parizu i nivo suprotstavljenosti u evropskom društvu uopšte, očigledno pokazuju potrebu za državno – pravnom regulacijom ovakvih pitanja. I Evropskoj uniji uopšte ne bi bilo na odmet da uzme u obzir rusko iskustvo u vezi sa preduhitrivanjem eskalacije nasilja u višekonfesionalnoj zemlji.\nU ruskom zakonodavstvu odgovarajuća pravna norma je definisana kao „dejstva koja su usmerena ka izazivanju mržnje, kao i ka nipodaštavanju dostojanstva čoveka ili grupe ljudi po osobinama pola, rase, nacionalnosti, jezika, porekla, odnosa prema religiji, podjednako kao i prema pripadnosti bilo kojoj socijalnoj grupi, do kojih dolazi javno ili uz korišćenje sredstava za masovno informisanje“. Takva dejstva se smatraju za vrlo ozbiljan prestup. Član 282 Glave 29 Krivičnog zakonika navedene postupke kvalifikuje kao „zločin protiv osnove konstitucionalnog uređenja i bezbednosti države“. Navedeni član je usklađen sa Federalnim zakonom od 28.juna 2014.godine i između ostalog predviđa i zatvorske kazne.\nOsim toga u junu 2013.godine u Rusiji su prihvaćeni aneksi uz član 148 Krivičnog zakonika koji se odnose na jačanje odgovornosti upravo za vređanje osećanja vernika. Doneta je krivična odgovornost u obliku oduzimanja slobode zbog „javnog delovanja kojim se izražava očigledno nepoštovanje javnosti i koje se čini radi vređanja religioznih osećanja vernika“.\nZemljama Evropske unije ovakve konkretne zakonodavne norme nedostaju – za razliku od, na primer, jasno propisane odgovornosti za negiranje Holokausta. Poslednja okolnost, usput, predstavlja prepreku za pojavu u medijima karikatura koje su otvoreno antisemitske. Ali što se tiče karikatura muslimanskog proroka i drugih tema koje su, blago rečeno, osetljive za muslimane (mada, i za predstavnike drugih religija) tu, ne samo u zakonu, već ni u ljudskim glavama, ne postoje nikakvi mehanizmi zahvaljujući kojima bi došlo do uzdržavanja. U suštini postoji maksimalno široko tumačenje normi o slobodi reči koje mogu da se, kako vidimo, vrlo lako transformišu u svedozvoljenost i provokativnost koji mada mogu da vređaju osećanja miliona ljudi, ipak ih je zgodno koristiti za dalekosežne geopolitičke ciljeve.\nKako pokazuju događaji poslednjih nedelja, evropska javnost ne uči kako treba istoriju, čak ni ona javnost koja je direktno povezana sa sudbinama evropske civilizacije. Slične strasti, bukvalno rođene na prostoru gde ljudi ne obitavaju, besnele su Evropom krajem 2005. – početkom 2006.godine „na inicijativu“ danskih novina Jyllands-Posten, koje su objavile skandalozne karikature proroka Muhameda. Sa stranica tih novina u čitaoce tada nije gledao toliko prorok, koliko pravi-pravcati terorista. Na jednoj od njih prorok je bio sa turbanom na glavi u obliku bombe sa zapaljenim fitiljem. Na drugoj je bio okružen ženama zlokobnog izgleda sa feredžama, a on je mahao mačem. Jedan umetnik je uz karikaturu pozvao na komentarisanje – ko je uopšte prorok – „anđeo ili đavo“. Tako postavljeno pitanje za vernike nije samo podrugljivo, već govori o potpunoj religioznoj nepismenosti autora.\nTi crteži, baš kao i ovi poslednji, očigledno su dospeli na već pripremljeno tle. Kako tvrde vođe radikalne muslimanske organizacije „Pokret za reformu“ čije je sedište u Londonu, a vodi je Saad al-Fakig, doseljenik iz Saudijske Arabije, „nije stvar toliko u samim crtežima; mnogo muslimana ih nije ni videlo. Mada, sasvim sigurno, ni jedan vernik neće istrpeti vređanje proroka. Da i ne pominjemo da se u islamu uopšte ne pozdravlja prikazivanje živih bića uopšte, tim pre proroka. Ali stvar je i u tome što muslimani čitavog sveta osećaju bol zbog onoga što se dešava u Iraku, Palestini i drugim muslimanskim regionima“…\nPri tom, pozicija evropskih sredstava za masovno informisanje izgleda još provokativnije zbog postojanja stalnog rasta broja muslimanskog stanovništva u članicama EU. Još u periodu „skandala sa karikaturom“ od pre devet godina brojnost muslimana u Francuskoj je samo prema zvaničnim podacima iznosila skoro 10 miliona ljudi (približno 10% od ukupnog broja stanovnika), u Danskoj – preko 100 hiljada (2%) od 5,5 miliona, a u Velikoj Britaniji – preko 3 miliona ljudi. A navedene cifre su se do danas samo uvećale.\nNaravno, ubijanje redakcije nedeljnih novina makar i zbog provokativne karikature ne može da se smatra za adekvatnu reakciju. Međutim, s tim u vezi se prisećamo jedne druge priče koja takođe ima veze sa majstorima umetničko-publicističkog žanra. U leto 2010.godine u svetu se pojavila serija stripova pod zajedničkim nazivom „Devedeset devet“. U njima se 99 junaka bori po čitavom svetu sa terorizmom i zločinima. A specifičnost situacije je u tome, što se osim likova, poznatih zapadnom gledaocu i čitaocu, kao što su Betmen i Supermen, u njima pojavljuju i muslimanski junaci – Džalil, Džabar, doktor Remzi, Nura i još mnogo drugih. Oni nisu vređali jedni druge, već su pokušavali da zajednički deluju.\nProjekat „Devedeset devet“ je osmislio poznati izdavač, filozof i psiholog iz Kuvajta Naif al-Mutava. U intervjuu američkoj televiziji CNN on je priznao da su ga na takav projekat pokrenule terorističke akcije u SAD iz 2001. i porast islamskog radikalizma. On je, kaže, jednom izašao iz džamije „u nemom protestu protiv imamove propovedi“. „Pustinjsko sunce koje je napolju pržilo teško da je moglo da se po snazi uporedi sa vatrom retorike koja je prštala u samoj džamiji“ – rekao je al-Mutava. Docnije je mnogo razmišljao o istorijskoj bliskosti islama i hrišćanstva „koji su nastali u istoj sredini“ i o opasnoj pretnji od islamskog radikalizma. „Danas je mnogo imama koji još uvek propovedaju u duhu sedmog veka, ne vodeći računa o realnosti vremena“ – tvrdio je autor filmova. Ti imami, po njegovim rečima, preuzimaju ulogu izvršitelja sudbina, gurajući svoje podanike „na genocid onih koje su oni sami proglasili za neprijatelje islama“ – i tako pokušavaju da na sebe uzmu uloge „Alaha i Božjeg suda“.\nJedan od koautora projekta je i američka kompanija DC Comics. Njen tadašnji predsednik Pol Levic je taj „kros-kulturni“ projekat nazvao „akcija bez presedana“, čiji je cilj da pokuša da prevaziđe razopštenost između muslimana i hrišćana. „U vaseljeni koju je nacrtao Naif al-Mutava ekstremizam se istiskuje integrizmom“ – rekao je međunarodni ekspert za strip Domar Idrisi.\nMeđutim, takav prilaz očigledno nije prihvaćen ni u savremenoj Evropi, ni u Francuskoj. U njoj mediji mnogo češće predstavljaju glasnike „duplih standarda“, nemoralnih vrednosti i potplaćivanja geopolitičkih scenarija i špekulacija.\n„Pretnja slobodi štampe ili bahatost licemerja?“ –pod tim finim naslovom francusko internet-izdanje Atlantico ovih dana je objavilo članak Bendžamina Dormana, poznatog novinara i stručnjaka za finansijska pitanja. On je zabrinut zbog opšte situacije koja je poslednjih godina stvorena u francuskim medijima, i govori između ostalog o njihovoj podkupljivosti i „duplim standardima“ koji od društva zahtevaju podjednako oštru reakciju kakva je ubijanje novinara Šarli Ebdoa. „Naši novinari se prave da ne primećuju svoju potpunu politiziranost i nemogućnost da prikažu ceo spektar političkih zaključaka. U najvećem broju oni se pridržavaju potpuno istih zaključaka: da – Evropi i multikulturalizmu, ne – Sarkoziju i hrišćanstvu, – kaže Dorman .\n„Ne može istovremeno da se živi u svetu duplih standarda i da sebe smatraš za pobornika jednakosti“ – nastavlja francuski ekspert: „Navešću još jedan primer koji može da liči na šalu, ali mnogo govori o približavanju štampe nejednakosti. Ove godine su predstavnici ove profesije dobili smanjenje poreza koji su poslanici jednoglasno izglasali (a oni, i to da se kaže, vrlo loše odražavaju volju naroda). I to sada, kada svi sugrađani treba da se mire sa oštrim finansijskim merama i jačanjem poreskog bremena. Novinari sebe uporno smatraju za predstavnike „specijalne“ profesije, koriste mnogo privilegija (cifre u vezi sa tim se namerno smanjuju i onemogućava se koliko-toliko bitna diskusija). Pa gde je onda tu jednakost?“\n„Oni odavno jedino što rade je da drugima naturaju svoje mišljenje i pogled na svet, ne izvršavajući svoju pravu dužnost – pružanje objektivne informacije“ – zaključuje Bendžamin Dorman. Da se u tome možda ne krije jedan od razloga onoga što se danas dešava u zapadnom društvu, i to ne samo u međukonfesionalnoj sferi?


Indonezija: Studenti razvili uređaj za pronalaženje žrtava\nTanjug 2. septembra 2019. 16:09\nDŽAKARTA – Veličine je kreditne kartice i otprilike toliko je tanak, ali ako ste nakon zemljotresa zarobljeni ispod ruševina, mogao bi da vam spasi život.\nReč je o uređaju koji koristi visokofrekventne signale za pomoć u pronalaženju žrtava\nposle prirodne katastrofe, koji su izumela tri studenata sa indonežanskog univerziteta, preneo je Rojters.\n„Deoterions“ alatka emituje signal povezan za kretanje i lagano disanje koje se može otkriti do 10 kilometara.\nPrijemnik signala može da se priključi na mobilni telefon ili laptop i radi sa aplikacijom dostupnom i na Eplu i na Android sistemima, rekli su studenti.\nSatrio Viradinata Riadi Boer (23), jedan od studenata, rekao je da je pronalazak bio inspirisan zemljotresom jačine 7,6 stepeni po Rihterovoj skali koji je pogodio njegov rodni grad Padang na ostrvu Sumatra pre 10 godina, u kome je izgubio prijatelja i učitelja, a u kome mu je povređena majka.\n„Sve može da se dogodi ako je neko predugo pod ruševinama. Može da dođe do toga da je žrtvama neophodna amputacija ruke ili noge ili im ponestane kiseonika“, rekao je Boer naglašavajući da je u pronalaženju ljudi koji se nalaze pod ruševinama posle zemljotresa najvažnija trka sa vremenom.\nTri studenta sa Univerziteta Bravidžaja dobili su patent za svoj prototip koji košta sedam dolara, ali su rekli da žele da usavrše uređaj pre nego što razmisle da ga učine dostupnim javnosti.\nProtest protiv policijske brutalnosti u Bitolju\nTramp imenovao Ejmi Koni Beret za sudiju Vrhovnog suda\nUhapšene dve osobe, pregazile saobraćajca na dužnosti\nKineska sonda Čange-4 otkrila opasan nivo zračenja na Mesecu


Fondacija Katarina Preradović — Cenzolovka\nU znak sećanja na Katarinu Preradović (1972–2015), izuzetnu i plemenitu novinarku i urednicu Blica i nedeljnika NIN, koja je dosledno tragala za istinom, hrabro prkoseći konstantnim političkim, kriminalnim i tajkunskim pritiscima, Fondacija „Katarina Preradović“ po peti put dodeljuje godišnju nagradu za ispunjavanje visokih profesionalnih i etičkih standarda, profesionalni integritet i izuzetnost.\nNapad na Jelisavetu Vasilić je pokušaj maskiranja pljačke državne imovine\nFondacija Katarina Preradović najoštrije osuđuje napade Kurira i drugih prorežimskih medija na sudiju Jelisavetu Vasilić, članicu Saveta za borbu protiv korupcije.\nIZVOR Cenzolovka, FoNet, N1\nNovinarka Vremena i stalna saradnica Cenzolovke, Tamara Skrozza, ovogodišnja je dobitnica nagrade Fondacije Katarina Preradović, koja se dodeljuje za novinarsku hrabrost, izuzetnost i doslednost.\nGlavni i odgovorni urednik Južnih vesti Predrag Blagojević dobitnik je ovogodišnje nagrade za novinaratvo koju dodeljuje Fondacija Katarina Preradović, rečeno je na današnoj konferenciji za novinare.\nKarikaturista Marko Somborac dobitnik je prve nagrade za ispunjavanje visokih profesionalnih i etičkih standarda, profesionalni integritet i doprinos razvoju društva koju dodeljuje Fondacija "Katarina Preradović", osnovana u znak sećanja na dugogodišnju urednicu Blica i nedeljnika NIN Katarinu Preradović.\nOsnovana fondacija Katarina Preradović\nČlanovi porodice i prijatelji osnovali su Fondaciju Katarina Preradović u znak sećanja na novinarku i urednicu Blica i nedeljnika NIN, koja je preminula 2015. godine. Fondacija će promovisati vrednosti koje je Katarina zastupala i po kojima je živela i radila, saopštili su osnivači


Čarls Lekler od sledeće sezone vozi za Ferrari - Muški magazin - trendovi, fitness, lifestyle, saveti, devojke... `\nNakon nekoliko nedelja spekulacija i vesti koje su ovih dana dolazile o tome, Ferrari je konačno završio sa Raikonenom poslavši bivšeg šampiona u ekipu Sauber, tokom razmene za dvadesetogodišnjeg vozača Čarlsa Leklera.\nUprkos tome što je ovo velika degradacija u Raikonenovoj karijeri, trejd između dve ekipe sigurno će pogodovati obojici vozača, jer je Lekler jedan od najobećavajućih prospekata Formule 1 i buduća zvezda u svakom smislu, dok će Raikonen, svojim iskustvom, svakako pomoći ekipi Sauber u njenom procesu restruktuiranja i vraćanja na dobar put. Tokom njegove ruki kampanje, Lekler je osvojio čitavih 13 poena u vozačkoj postavci, sa sedam trka do kraja tekuće sezone, uprkos jednom od najslabijih automobila u karavanu, što definitivno predstavlja podatak koji je vredan pomena.\nU međuvremenu, Luis Hamilton je izjavio za dvadesetogodišnjeg vozača poreklom iz Monaka, da on poseduje toliki potencijal, da ga očekuju samo velike stvari, a ovo svakako ne može da se kaže za svakog klinca koji je došao u najbrži cirkus u poslednjih nekoliko godina. Pored svih nadanja, kao ljubitelji ovog sporta, mi ne možemo, a da ne uočimo da je Raikonenovo vraćanje u stari tabor, verovatno gori potez od onoga koji je pretrpeo Dalil Kvjat kada je iz ekipe Red Bull vraćen u Toro Rosso, kao zamena za Maksa Ferštapena.\nPROČITAJTE SLEDEĆI TEKST: Najsramotniji potez u istoriji moto trka


Medela kupila Ravanicu za 320.000 eura, ulaže milion – Biznis.ba\nMedela kupila Ravanicu za 320.000 eura, ulaže milion\nobjavljeno 27. sep 2018. u 15:50\nAkcionarsko društvo “Medela” i zvanično je postalo kupac fabrike konditorskih proizvoda “Ravanica” jer je u Ministarstvu privrede potpisan Ugovor o prodaji kapitala tog preduzeća.\nFabrika konditorskih proizvoda Ravanica iz Chuprije prodata je Medeli iz Vrbasa za 320.000 eura, a Medela, čiji je suvlasnik kompanija Invej, obavezala se da će u opremu Ravanice investirati milion eura.\nNa prodaju je bilo ponuđeno 100 odsto kapitala Ravanice po procenjenoj vrijednosti od 261.000 evra.\nInače, najpoznatiji proizvod te fabrike je “bonžita” a u asortimanu ima više od 40 proizvoda.\nKomisija je konstatovala da su sve ponude dostavljene u skladu sa Uredbom i Uputstvom za ponuđace i da su stvoreni uslovi za sprovodenje postupka javnog nadmetanja.\nKompanija Medela iz Vrbasa istakla je najvišu ponudu u iznosu od 320.000 eura, koja je predstavljala najvišu postignutu izlicitiranu cenu u postupku javnog prikupljanja ponuda sa javnim nadmetanjem.\nPrije zaključenja ugovora o prodaji kapitala sa proglašenim kupcem, Ministarstvo privrede je pribavilo mišljenje od Ministarstva finansija – Uprave za sprecavanje pranja novca, o nepostojanju smetnji na strani kupca za zaključenje Ugovora, piše na sajtu Ministarstva privrede.


Toma Mona spas za ZC Vranje: Donacija od 100 kožnih torbica | Slobodna reč\nToma Mona Momirović; Foto: mgsi.gov.rs\nKako redakcija Kod Civrića nezvanično saznaje iz izvora u Ministarstvu građevinarstva, saobraćaja i infrastrukture Republike Srbije, ministar Tomislav Momirović se, posle promašenog “prvog penala”, sprema za takozvani drugi penal, u kojem, sva su očekivanja, ne može nikako da omaši.\nPosle korpulentnog građevinskog inženjera, direktora “Puteva Srbije”, Zorana Drobnjaka, čini se da je popularni Toma Mona, odabrao nekoga ko više odgovara njegovom senzibilitetu za “penaljenje”.\nNaime, ministar je odlučio da osoblju Zdravstvenog centra Vranje donira oko stotinak kožnih torbica, novčanika i kaiševa iz prošlogodišnje kolekcije “jesen/zima” njegove modne kuće, a sve u dogovoru sa takozvanim Direktorijumom Zdravstvenog centra i predstavnicom Jasminom Popadić.\nIz Zdravstvenog centra Vranje još uvek ne mogu sa sigurnošću da potvrde kada će se realizovati ova donacija ministra Momirovića, ali su ubeđeni da su afiniteti glavne sestre prema kožnoj galanteriji, aksesoarima i visokim potpeticama bili presudni u obezbeđivanju ove vredne donacije.\nMinistar Momirović nije mogao da odbije ovaj drugi penal, jer, po njegovim rečima, kod prvog se nije baš proslavio.\n“To mi je drugi penal, nemojte ovde da me zajebete”, izjavio je Momirović, i nastavio: “Ako ne mogu da izađem na kraj sa građevincima, najbolje je da se vratim na svoj teren i bavim onim što najbolje umem, a to je, svakako, moda”.\nSa druge strane, rukovodstvo Zdravstvenog centra Vranje ubeđeno je da će realizacijom ove donacije najviše profitirati glavna sestra, za koju se pretpostavlja da je iz same donacije za sebe uzela pedesetak komada kožnog programa od najkvalitetnije zmijske i aligatroske kože. Moto Zdravstvenog centra ionako jeste:\n“Osoblje sito, pacijenti na broju, pa će se zadovoljavanjem potreba medicinskog osoblja za kožnom galanterijom, smanjiti tenzije koje su zbog čestog boravka u kovid sistemu jednog broja pojedinca nastale i ući u jedno mirnije korona razdoblje.”\nKako se dodaje iz kabineta Tome Mone, ova donacija smanjiće mito i korupciju među zaposlenima u ZC Vranje, koji više neće morati nadležnima da kupuju torbice njegove kompanije, bar neko vreme.\nPrethodni članakPreminulo 29 obolelih, u Vranju dvoje\nSledeći članakAntirazumski, antisrpski, antičasni “antikovid protest”: Sabotaža umesto podrške lekarima


Vreme 1091 - : Hajka na ozbiljnu industriju -->\nKad se sitni prevarant i "stručnjak" za bezbednost i bobičasto voće uključio u hajku Saveta za borbu protiv korupcije i pridruženih stručnjaka na novine i novinare, razmišljao sam da li da se oglašavam. Svaki smutljivac i samozvani ekspert kome novinari ne pridaju neku posebnu pažnju, daje sebi za pravo da izađe na neku tribinu i kaže da smo svi korumpirani, te da smo na Đilasovim i Šaperovim jaslama.\nDok god takvih spodoba nema u novinama, znači da ipak još nismo toliko ogrezli u korupciji. Kao glavni urednik "Blica" ne osećam se prozvan, ma šta oni pričali, jer da nije bilo naših i još nekih novina i magazina, rad Saveta za borbu protiv korupcije bio bi uzaludan posao. Kao predsednik UO Asocijacije medija (poslovnog udruženja izdavača), moram da javno kažem DOSTA, jer ovom hajkom nanose štetu svim izdavačima, koji teško preživljavaju (jedini bez ikakve pomoći države) godine krize.\nSam izveštaj Saveta o medijima je loš pokušaj istraživačkog novinarstva, u kome ima tačnih, polutačnih ali i netačnih i proizvoljnih zaključaka. Pođimo redom:\nKo su vlasnici medija u Srbiji? Ovom temom se bave svi koji pokušavaju da oblate sve medije, iako je poznato ko su stvarni vlasnici ( "Blic" je u seriji "Ko poseduje Srbiju" objavio imena i prezimena svih vlasnika). Mnogo je važniji odgovor na pitanje ko i na koji način upravlja medijima. Jedan od glavnih problema je državno vlasništvo u medijima, jer gde god da ga ima u bilo kom procentu, vladajuća koalicija je uspostavila kontrolu. Od Saveta bih očekivao da nam pomogne u borbi da isteramo državu iz medija. Za ovo nisu bile potrebne nikakve strategije, dovoljni su i postojeći zakoni koji na to obavezuju.\nDrugi problem transparentnosti vlasništva je jednostavno rešiti: lično mislim, a to mišljenje dele i ostali članovi Asocijacije medija, da je potrebno u postojećim zakonima precizirati da vlasnik medija ne može biti pravno lice u kome nije poznat krajnji poreski obveznik. Medijski eksperti, kojih je u Srbiji više nego novinara, bi za svaki sadašnji i mogući problem da donesu po jedan zakon specijalno za medije. Nikad mi nije bilo jasno zašto se mnogi novinari zalažu za takva rešenja, jer prevelika arbitraža šta se sme a šta ne u medijima otvara veliki prostor za korupciju i uticaj.\nKoliki je uticaj državnih institucija kroz različite tipove budžetskih davanja? Savet zaključuje da je ogroman i to postavlja na drugo mesto po važnosti. Realnost je, međutim, sasvim drugačija: svim novinama i magazinima, članicama Asocijacije medija, prihodi ostvareni na ovakav način ne bi mogli da obezbede papir za štampanje ni za mesec dana izlaženja. Zato prenaglašavanje takvih prihoda na uticaj i kontrolu predstavlja zlonamerno izvrtanje činjenica kako bi se potkrepila unapred doneta ocena da je "nad njima uspostavljena potpuna kontrola". Da li je moguće, pitam površne istraživače, da u Srbiji u ovom trenutku nema nijedan bar delimično slobodan lokalni ili nacionalni medij.\nU maniru najgoreg površnog novinarstva, Savet kaže da "mediji kroz javne konkurse dobijaju, u zavisnosti od izvora, dodatnih 21 do 25 miliona evra…". Sve dnevne novine i magazini (članice AM, koje čine 85 odsto svih tiraža u Srbiji) nisu od tih para prihodovale ni milion. Najviše finansijskih sredstava, kažu, dobili smo od Telekoma Srbije, zatim nekoliko ministarstava. Pođimo redom: Telekom je jedno od tri preduzeća iz iste delatnosti i sva se oglašavaju u medijima, a novine u kojima radim su dobro prihodovale i od Telenora i VIP-a. Slično je i u ostalim novinama. I u drugim evropskim državama ministarstva oglašavaju i promovišu određene akcije i plaćaju oglase, a u mnogim to čine u naglašenijem obliku u štampanim medijima kao vid pozitivne diskriminacije.\nŠta smo mi u štampanim medijima tražili od države i regulatornih tela:\n– da poštuju zakone – izađu iz vlasništva u medijima, uvedu red na TV (poštuju zakon o oglašavanju);\n– da prestane finansiranje medija iz budžeta, osim projektnog finansiranja na transparentan način;\n– da smanjenjem PDV-a za štampane medije pomognu u prevazilaženju krize;\n– da omogući carinske olakšice za robu koju uvozimo (sve što se koristi u štamparijama se uvozi);\n– tražili smo od RRA da kažnjava TV stanice za nepoštovanje zakona I urušavanje tržišta oglašavanja;\n– tražili smo od prekršajnih sudova da procesuiraju sve prijave protiv medija koji krše zakone, a ne sporadično i proizvoljno…\nNa konkurs za pomoć medijima Ministarstva kulture nijedne ozbiljne novine se nisu javile, jer je budžet za to bio ravan jednodnevnom štampanju dvoje većih dnevnih novina…\nDa li nas kontrolišu Đilas i Šaper? Savet kaže: "Posebnu ulogu u finansiranju medija i njihovom držanju u ekonomskoj zavisnosti i neizvesnosti, imaju agencije za odnose sa javnošću, marketinške i produkcijske agencije, koje su uglavnom u vlasništvu stranačkih aktivista, ili sa njima povezanih osoba. Te agencije, između ostalog, već godinama kontrolišu tržište reklama. One otkupljuju od medija reklamni prostor, koji potom prodaju klijentima, odnosno pojedinačnim kupcima po daleko višim cenama." Za ovako visokouman zaključak stvarno je bilo potrebno veliko istraživanje. Agencije svuda u svetu rade za proviziju, pa tako, primera radi, i kuću za koju radim. Pozivamo kolektivno sve članove Saveta za štampu da dođu i vide sve ugovore sa svim agencijama. Iznenadilo me je da niko iz Saveta nije došao u našu firmu i zatražio bilo koji podatak. Da bi neke novine imale značajniji prihod od oglasa, moraju da imaju dobar tiraž, zatim čitanost i pristojan ugled, a to u ovom trenutku u Srbiji nije lako ostvariti. Ima novina koje su to ostvarile i to je vredno hvale, a ne ove ružne hajke. Nema tog medijskog moćnika koji može preusmeriti pare za oglašavanje neke strane kompanije, primera radi, zato što mu se ne sviđa pisanje novina koje su tiražne i uticajne.\nI neka mi ne bude zamereno što ću na kraju reći i nešto sasvim lično. Gospođa Verica Barać je imala intervjua u "Blicu" više nego Đilas, Šaper, Tadić i Cvetković zajedno. Do ovog poslednjeg, cenili smo izuzetno sve njene izveštaje i maksimalno ih podržavali, jer smo smatrali da jedni bez drugih ne možemo napraviti ništa u borbi protiv korupcije. Ovaj poslednji o medijima smo ignorisali, jednostavno rečeno – ne priznajemo nikome da je poslednjih 15 godina uradio nešto više za slobodu medija i u borbi protiv korupcije od nas, a mi smo u njemu označeni kao korumpirani medij. Nadam se da ćemo sarađivati na nekoj drugoj temi. Poziv je otvoren i iskren.\nAutor je glavni urednik "Blica" i predsednik UO Asocijacije medija